Očišćeno stepenište kod Izletničkog puta u Zemunu | Energetski portal Srbije\nPredsednik opštine Zemun Gavrilo Kovačević obišao je danas sa saradnicima radove na čišćenju stepeništa koje povezuje ulice Tošin Bunar i Izletnički put u dužini od oko 300 metara, saopšteno je iz ove opštine.\nNa čišćenju stepeništa od otpadaka koje su ostavili nesavesni prolaznici, orezivanju šiblja, granja i drveća angažovane su ekipe javnih komunalnih preduzeća „Gradska čistoća” i „Zelenilo – Beograd”.\n„Naša je obaveza da apelujemo na građane da odlažu smeće na mesta koja su za to namenjena. Ekipe komunalnih preduzeća su tu da urade svoj deo posla, a na građanima je da vode računa o sredini u kojoj žive“, rekao je Kovačević.\nPočela sanacija postrojenja za prečišćavanje otpadnih voda u naselju Gaj\n„U proteklom periodu naglasak je bio na održavanje komunalnog reda, tako da smo u saradnji sa javnim komunalnim preduzećima u različitim zemunskim naseljima organizovali akcije uklanjanja mini-deponija, čišćenja ulica, zamene dotrajalih i postavljanje novih kontejnera, a građanima su podeljene kante za odlaganje smeća i reciklažnog otpada„, objasnio je predsednik opštine.\nZemun će u saradnji sa građanima u narednom periodu organizovati ekološke akcije, jer kada se zajedno radi na unapređenju životne sredine efekti su dugoročniji.


Barselona zvanično otpustila Setijena, izbori tek u martu\nIzvor: RTS, 17.Avg.2020, 20:28\nUprava fudbalskog kluba Barselone nakon održanog sastanka, donela je odluku da otpusti trenera Kikea Setijena.\nOno što se očekivalo, sada je i zvanično - Kike Setijen je bivši trener Barselone, odlučeno je na sastanku upravnog odbora.\nSetijen je u "Blaugranu" došao u januaru ove godine, ali je nakon serije loših rezultata u La Ligi, kao i katastrofalne eliminacije od Bajerna u četvrtfinalu >> Pročitaj celu vest na sajtu RTS << Lige šampiona, otpušten.\nNa klupi katalonskog kluba nasledio je Ernestea Valverdea, sa kojim je raskinuta saradnja zbog lošijih rezultata i stila igre, ali daleko od toga da se dovođenjem Setijena išta popravilo.\nSetijen je Barsu vodio na 25 utakmica, upisavši 16 pobeda, četiri remija i pet poraza.\nNa sastanku na kojem je Setijen otpušten doneta je i odluka da novi izbori budu održani u martu 2021. godine.\nNa tu vest navijači Barselone, koji su sve vreme bili ispred stadiona "Nou Kamp" i vređali aktuelnog predsednika Bartomeua, reagovali su burno, jer se zahtevalo da se uprava momentalno povuče.\nOdluka o novom treneru još uvek nije zvanična, ali vrlo verovatno je da će to biti Ronald Kuman, koji se nalazi u Barseloni, a koji će uskoro saopštiti reprezentaciji Holandije da je prihvatio ponudu Barselone.\nIz katalonskog kluba najavljuju da je otkaz Setijenu prvi od poteza šire rekonstrukcije kluba.\nZvanično: Barselona otpustila Setijena\nKike Setijen više nije trener Barselone, objavio je španski klub.


"Konstantin Veliki" - Blic Online\nZbog opasnosti od bekstva i zaprećene kazne od 12 godina zatvora, sudija za prethodni postupak Višeg suda u Nišu, na predlog Višeg javnog tužioca odredio je večeras pritvor od 30 dana, nemačkoj državljaniki M. B. (18) i R. F. (34) zbog trgovine ljudima, saznaje "Blic".\nNagrada "Biljana Jovanović" Mirjani Mitrović za knjigu "Helena ili o nemiru"\nŽiri za nagradu "Biljana Jovanović", koju Srpsko književno društvo dodeljuje za prozno, dramsko ili pesničko delo, objavljeno prvi put, koji je radio u sastavu: Slađana Ilić, Vladislava Vojnović i Dragana V. Todoreskov (predsednica) odlučio je da ovogodišnji laureat bude Mirjana Mitrović za delo "Helena ili o nemiru" (Laguna, 2017).\nNIŠKI AERODROM U PROBLEMU Za novo vozilo za odleđivanje aviona Nišlije će platiti 32 miliona dinara\nIako je niški Aerodrom "Konstantin Veliki" nedavno dobio sertifikat za bezbednost, na sednici Gradskog veća rečeno je da je oprema koju ovo preduzeće koristi nebezbedna, te je predloženo da se parama svih Nišlija kupi vozilo za odleđivanje aviona od 32 miliona dinara, jer je od dva koja već poseduju jedno staro, a drugo pokvareno.\nNiški aerodrom: Preusmeren avion "Rajan era", stanje normalno\nNa Aerodromu "Konstantin Veliki" u Nišu saobraćaj se odvija normalno, a jedino je avion kompanije "Rajan er" danas preusmeren za Sofiju zbog niske oblačnosti, rekao je predsednik Nadzornog odbora tog aerodroma Radoslav Bubanj.\nNa aerodromu u Nišu pronađena ručna bomba iz Drugog svetskog rata\nNa travnjaku ispred niškog civilnog aerodroma "Konstantin Veliki" danas je pronađena zaostala ručna bomba iz Drugog svetskog rata. Bomba je pronađena prilikom zemljanih radova na izgradnji parkinga.\nAvion za Memingen poleteo sat vremena ranije, putnici ostali na aerodromu\nNekoliko putnika sa niškog aerodroma "Car Konstantin" nije odletelo za Memingen i to baš na otvaranju nove avio linije, jer im je u kartama koje su kupili bilo odštampano da avion poleće u 10.55, odnosno sat vremena kasnije.\nPrvi avion mađarske niskotarifna kompanije “Viz er” na liniji Niš-Malme poleteo je danas u 10.48 sati sa aerodroma “Konstantin Veliki” u Nišu.\nBeograđani niškom aerodromu poklonili i odleđivač aviona\nPredstavnici beogradskog aerodroma “Nikola Tesla” predali su donaciju u opremi aerodromu „Konstantin Veliki“ u Nišu, koja će olakšati rad niške vazdušne luke pogotovo u zimskom periodu.\nKompanija „Wizz air“ leti iz Niša\nGradonačelnik Niša Zoran Perišić i ministarka građevinarstva, saobraćaja i infrastrukture Zorana Mihajlović potpisaće u utorak u Vladi Srbije ugovor sa kompanijom „Wizz air“ koja će uspostaviti letove iz Niša.\nOskrnavljen Konstantinov spomenik u Nišu\nNa spomeniku Konstantinu Velikom na nišavskom keju koji je Katolička crkva nedavno poklonila Nišu u sklopu obeležavanja 1.700 godina od donošenja Milanskog edikta, osvanuo je grafit uvrednjive sadržine.\nU Nišu otvorena izložba „Konstantin Veliki i Milanski edikt 313”\nNišlije su večeras prvi put u svom gradu posle 113 godina mogle da vide Konstantinovu glavu, čuvenu bronzanu bistu u okviru izložbe „Konstantin Veliki i Milanski edikt 313”– Rađanje hrišćanstva u rimskim provincijama na tlu Srbije“, koja otvorena u Galeriji “ Filip Moris” u Nišu.\nNovi toranj na niškom aerodromu uslov za izgradnju kargo-centra?\nUprava za kontrolu letenja upozorila je niške vlasti da ukoliko planiraju proširenje aerodroma “Konstatntin Veliki” u Nišu, na tom mestu mora da se izgradi novi kontrolni toranj, saznaje “Blic”.\nOtvorena izložba “Konstantin Veliki i Milanski edikt 313." u Narodnom muzeju\nIzložbu “Konstantin Veliki i Milanski edikt 313. - Rađanje hrišćanstva u rimskim provincijama na tlu Srbije” povodom obeležavanja 1700 godina od donošenja proglasa, svečano je otvorio večeras u Narodnom muzeju u Beogradu Bratislav Petković, ministar kulture i informisanja.\nPatrijarh Irinej predao labarum niškom gradonačelniku\nSrpski patrijarh Irinej večeras je u hramu Svetog cara Konstantina i carice Jelene niškom gradonačelniku Zoranu Perišiću predao labarum, zastavu sa Hristovim monogramom, koju je prvi put poneo Konstantin Veliki, poručivši da ga grad čuva i da sa tim znakom pobeđuje svako zlo i neslogu.\nPredsednik Srbije Tomislav Nikolić otvorio je večeras u Viminacijumu izložbu o Konstantinu Velikom i Milanskom ediktu, poručujući da je slavni Konstantin - proglasivši hrišćanstvo dozvoljenom religijom - mislio nesvesno i na "ovo vreme u kojem gradimo savremenu srpsku državu ravnopravnih građana".\nNeko mora da odgovara što je Narodni muzej zatvoren čitavu deceniju\n- Ogroman društveni problem jeste to što je Narodni muzej zatvoren već čitavu deceniju i neko bi morao da odgovara zbog toga - kaže za „Blic“ direktorka Narodnog muzeja Bojana Borić Brešković koja najavljuje renoviranje i parcijalno otvaranje Muzeja koji će obeležiti svoj dan 10. maja, a onda i spektakularnu izložbu posvećenu Konstantinu Velikom 2. jula.\nKonstantin i njegovo doba od 18. maja u Viminacijumu\nReprezentativna izložba "Konstantin Veliki i Milanski edikt" biće otvorena 18. maja na arheološkom lokalitetu u Viminacijumu kod Kostolca, kao deo državnog programa proslave 17 vekova Milanskog edikta i slobode hrišćanske veroispovesti.


RTS :: Ruska verzija pesme\nSrbija na vezi Ruska verzija pesme\nsreda, 16. maj 2012, 09:47 -> 14:59\nRuska verzija pesme\nGostujući u emisiji "Tema Srbije na Vezi", Željko Joksimović je otkrio kako je došlo do ruske verzije pesme "Nije ljubav stvar", kojom nas predstavlja na ovogodišnjem Eurosongu u Bakuu, u Azerbejdžanu.\nU kontakt emisiji "Tema Srbije na vezi" Željko Joksimović je rekao da mu je putem društvene mreže jedna sedamnaestogodišnja Ruskinja poslala tekst, na koji je obratio pažnju jer mu se dopao. Ruskim jezikom se koristi i dobro ga izgovara, jer je puno puta učestvovao na festivalima u Belorusiji.\n"I tako dobijem tekst izvesne Viktorije Lapeho, čak i kako je ona to otpevala. Meni se učini da jako dobro korespondira sa srpskom verzijom pesme. Zatim je ona to otpevala, da ja mogu da čujem i da naravno, interpretiram.\nOnda sam pozvao moju dragu prijateljicu koja me je vodila na sve te festivale pre 10 godina, Olgu Marković, Ruskinju, i zamolio je da čuje pesmu, jer je važno kako ona zvuči pravom Rusu," rekao je Joksimović.\nPošto je Olga Marković rekla da ništa ne dira i da je sve perfektno, iste noći pesma je objavljena na društvenim mrežama. Reakcije su bile odlične, naročito iz zemalja gde se govori ruskim jezikom.


XII konferencija Bezbednost saobraćaja u lokalnoj zajednici - BSLZ\nMeđunarodna XII konferencija „Bezbednost saobraćaja u lokalnoj zajednici“ održava se na Tari, u hotelu „Omorika“ od 19. do 22. aprila radi unapređenja saradnje svih subjekata koje omogućavaju bezbednije odvijanje saobraćaja u našoj zemlji i podsticanja lokalnih zajednica da strateškim dokumentima definišu ciljeve i relizuju akcije usmerene ka povećanju bezbednosti u saobraćaju.\nSkup je deo zajedničkih aktivnosti u okviru decenije međunarodne akcije za bezbednost saobraćaja na putevima, koja traje do 2020. Cilj je da se do te godine u celom svetu, broj žrtvava u saobraćaju smanji za 5 miliona poginulih i 50 miliona povređenih ljudi.\nOrganizatori Konferencije su Saobraćajni fakultet iz Beograda, Kriminalističko-policijska akademija iz Beograda, Fakultet tehničkih naula iz Novog Sada i brojne institucija koje promovišu i unapređuju bezbednost saobraćaja u Srbiji i inostranstvu. Među njima je i Centar za motorna vozila (CMV) Auto-moto saveza Srbije, ujedno i generalni sponzor manifestacije.\nKonferencija BSLZ održava se svake godine u različitim sredinama i gradovima Srbije. Ove godine, na Tari očekuje se više od 400 učesnika, predstavnika lokalnih zajednica, naučno obrazovnih institucija, kompanija koje se bave segmentima bezbednosti u saobraćaju, MUP-a RS, javnih preduzeća i državnih ustanova. Konferencija je forum za predstavljanje naučnih, najboljih studentskih i drugih radova, mera, te rezultata i mogućnosti u lokalnim samoupravama, ali i opreme i usluga koje unapređuju bezbednost u saobraćaju. Na konferenciju su pozvani istraživači, nastavnici, planeri, projektanti, predstavnici javnog i privatnog sektora, vladinih i nevladinih organizacija, odgovorni predstavnici Saobraćajne policije i svi koji odlučuju o bezbednosti u saobraćaju.\nCentar za motorna vozila (CMV) Auto-moto saveza Srbije predstaviće na svom štandu sve proizvode, projekte i istraživanja koje realizuje Istraživačko razvojni centar CMV-a, kao i deo onih aktivnosti Centra CMV u oblasti ispitivanja vozila, rada sa osobama sa invaliditetom i drugih oblasti koje utiču na bezbednost saobraćaja. Svaki projekat prate informacione brošure i materijal za sve učesnike konferencije na Tari. Na samom izložbenom prostoru, eksperti i saradnici CMV objašnjavaće zainteresovanim predstavnicima opština elemente brojnih projekata koji su do sada urađeni i ideje projekata koji se pripremaju. Osim toga, svi projekti i aktivnosti biće vidljivi i na dva velika ekrana na samom štandu CMV. Najatraktivnija bi trebalo da bude prezentacija portala CMV bezbednosti saobraćaja sa pratećom bazom podataka.\nSasvim konkretno, na štandu će biti predstavljen i deo opreme koju CMV koristi prilikom realizacije pojedinih projekata: uređaj za merenje koeficijenta prijanjanja pneumatika na kolovoz, uređaj za merenje retrorefleksije saobraćajnih znakova. Ispred hotela, stajaće vozilo specijalizovano za snimanje i ocenu bezbednosnih karakteristika puta. Na posebnoj radionici, CMV će predstaviti i rad sa lokalnim samoupravama u delu upravljanja bezbednošću saobraćaja, sa osvrtom na upravljanje na osnovu podataka. Samo na osnovu kvalitetne baze podataka može se uočiti suština problema. To znanje onda utiče na definisanje rešenja, usmerava aktivnosti i utiče na izbor mera koje mogu dati najveći efekat u smanjenju saobraćajnih nezgoda i posledica u nekoj opštini/gradu.\nOd stručnih (naučnih) aktivnosti na Tari ćemo izlagati tri naučna rada:\n1. Upravljanje bezbednošću saobraćaja zasnovano na podacima;\n2. Unapređenje upravljanja bezbednošću saobraćaja u zatvorenim sistemima;\n3. Model identifikacije opasnih mesta – potencijalnih „crnih tačaka“.\nParalelno sa ovim aktivnostima, u istom periodu deo tima CMV, boraviće od 19. do 22. aprila i u Parizu na IRTAD – ITF skupu najvažnije svetske organizacije za baze podataka o saobraćajnim nezgodama i prateće analize, gde će takođe predstaviti portal Centra za motorna vozila za tri grada u Srbiji: Vrbas, Kraljevo i Loznicu. Jedan deo sastanka u Parizu biće isključivo posvećen bezbednosti saobraćaja u gradovima i uspostavljanju baza podataka o bezbednosti saobraćaja za gradove. Tamo će biti predstavnici: Milana, Njujorka, Buenos Airesa, Rima, Pariza, Berlina, Astane itd. ITF je najreprezentativnija organizacija u oblasti saobraćaja i sastanak se održava u veličanstvenoj zgradi OECD-a u Parizu.


Njemačka i Francuska podrivaju Šengenski sporazum?\nDvije evropske sile bi željele da se omogući privremeno ponovno uvođenje graničnih kontrola usljed zabrinutosti zbog ilegalne imigracije\nZa povratak graničnih kontrola: Merkel i Sarkozi (Foto: calvin.edu)\nNjemačka i Francuska žele da oslabe evropski sporazum o slobodnom kretanju, objavio je „Zidojče cajtung“. Te dvije države bi željele da se omogući privremeno ponovno uvođenje graničnih kontrola usljed zabrinutosti zbog ilegalne imigracije.\nJedan berlinski zvaničnik je kazao da taj potez ne bi trebalo tumačiti kao pomoć kampanji Nikole Sarkozija da osvoji još jedan mandat.\nPrije devet mjeseci, Danska je odlučila da ponovo uvede kontrole na svojim granicama sa Njemačkom i Švedskom. Kopenhagen je objasnio da je to neophodno kako bi se spriječila ilegalna imigracija i organizovani kriminal.\nBerlin i ostale evropske prijestonice su reagovale munjevito i nedvosmisleno, opisavši potez Danske kao „loš dan za Evropu“.\nNjemačko ministarstvo spoljnih poslova je poručilo da se Šengenski sporazum „ne može kršiti“, podsjetio je „Špigl“.\n„Zidojče cajtung“ je objavio da su ministri unutrašnjih poslova Njemačke i Francuske, Hans-Peter Fridrih i Klod Gean, poslali pismo Evropskoj uniji, tražeći izmjene Šengenskog sporazuma, koji je potpisan 1985. kako bi se uklonile granične kontrole unutar Evrope.\nPonovno uvođenje kontrola, kako piše „Zidojče cajtung“, bilo bi omogućeno kao „krajnja mjera na ograničeni vremenski period“ ukoliko bi se ispostavilo da granične kontrole na jugu i istoku Evrope ne mogu da spriječe ilegalnu imigraciju.\nMinistri u pismu takođe kažu da bi kontrole bile uvođene na period od 30 dana.\nPrijedlog će biti razmatran na samitu ministara unutrašnjih poslova sljedeće nedjelje, piše list.\nMeđutim, malo je vjerovatno da će odluka biti donesena prije juna. Šengen trenutno omogućava ponovno uvođenje kontrola samo u vanrednim okolnostima.\nNjemačka je, kako piše „Špigl“, posljednji put uvela kontrole tokom Svjetskog prvenstva 2006. godine, kako bi presrela fudbalske huligane.\nJedan visoki diplomata EU izjavio je za „Zidojče cajtung“ da je novi prijedlog „iznenađujući“, ali da nije prvi put da njemački šef policije kritikuje Šengen.\nI Francuska je nedavno izrazila frustraciju tim sporazumom.\nSarkozi je u martu, tokom predizborne kampanje, zaprijetio da će se Francuska povući iz režima slobodnog putovanja ako EU ne pooštri zakone o imigraciji.\n„U vrijeme ekonomske krize, ako Evropa ne bude birala ko može preći njene granice, ona više neće moći da finansira svoju socijalnu državu“, rekao je Sarkozi, koji tokom predizbornih kampanja naglašava svoj konzervativni kredibilitet.\nPosljedice Olandove pobjede\nNjemačka kancelarka Angela Merkel je ranije ove godine podržala Sarkozijevu namjeru da osvoji još jedan mandat strahujući da će njegov socijalistički rival Fransoa Oland insistirati na izmjenama nekoliko sporazuma EU, čiji je cilj rješavanje trenutne krize eura.\nIpak, kako je jedan izvor iz Merkeline administracije izjavio za „Zidojče cajtung“, prijedlog Fridriha i Geana ne bi trebalo smatrati kao pomoć Sarkoziju pred izbore.\nAnkete uoči prvog kruga izbora pokazuju da je Sarkozi rame uz rame sa glavnim rivalom, ali da će izgubiti od Olanda u drugom krugu, dvije nedjelje kasnije. On bi tako postao prvi predsjednik od 1981. koji nije uspio da veže dva mandata.\nPosljedice njegovog mogućeg poraza osjetiće se puno dalje od Pariza.\nOsim sa Angelom Merkel oko pitanja Evrope i eurozone, Sarkozi ima kontroverzne, ali i vrijedne saveze – sa Britancima oko vojnih pitanja, uključujući rat u Libiji; sa predsjednikom SAD Barakom Obamom oko tema koje uključuju Iran i Izrael, NATO i Rusiju, piše „Njujork tajms“.\nPobjeda Olanda, koji se zalaže za veće oporezivanje bogatih i daje primat rastu nad mjerama štednje, stvorila bi napetost sa Njemačkom i uzdrmala finansijska tržišta koja su već napeta zbog veličine francuskog duga.\nOland je takođe rekao da bi povukao francuske vojnike iz Avganistana ranije nego što NATO planira. Ipak, kako piše „Tajms“, on je kazao da bi prvo posjetio Berlin, bez obzira na to koliko bi doček bio hladan.\nČak i ako se izvuče u drugom krugu 6. maja, Sarkozi je suočen sa dilemom da li da ostane na desnoj strani ili da se pomjera ka centru, navodi „Njujork tajms“.\nI da li će to biti toliko bitno u državi koja se divi onome što je obećao na početku mandata prije pet godina - „raskid“ sa prošlošču – ali ne onome što je postigao, a to je stagnirajuća ekonomija i najviša stopa nezaposlenosti posljednjih godina.\nJoš veći problem za Sarkozija je to što ga mnogi Francuzi, kako pokazuju ispitivanja javnog mnjenja, jednostavno ne vole.\nMnogi će glasati u drugom krugu za dosadnog Olanda ili jednostavno ostati kod kuće, radije nego da omoguće Sarkoziju još jedan petogodišnji mandat u Jelisejskoj palati.\nOd momenta kada je preuzeo funkciju 2007. godine, nijedan francuski predsjednik modernog doba nije bio predmet tako očiglednog prezira, ocjenjuje "BBC". Taj animozitet se, pritom, prilično razlikuje od protivljenja njegovoj aktuelnoj politici.\n„To je iracionalna mržnja prema Sarkoziju kod većeg dijela javnosti, i ona igra veliku ulogu na ovim izborima“, rekao je Žan-Sebastjen Feržu, urednik portala "Atlantiko".\n"Iracionalna je, jer ako ljude pitate za određenu Sarkozijevu politiku a ne pomenete njegovo ime, oni će je podržati", objasnio je Feržu.\nOn smatra da je glavni razlog neprijateljstva taj što je Sarkozi prvi francuski lider koji se bez ustručavanja deklarisao kao desničar.\n„To je ironično jer je on, ustvari, ideološki putpuno nestrukturiran“, kazao je Feržu.\n"BBC" navodi da se „sarkofobija“ osjeća u kafićima i kulturnim salonima buržoaskog Pariza, gdje predsjednika smatraju vulgarnim, opsjednutim novcem, polurasistom i opasnim.\nNedavno je reditelj Matju Kasovic rekao da ako predsjednik uđe u drugi krug izbora, to će biti pokazatelj da je Francuska „neofašistička i kolaboracionistička“ zemlja.\nRevolucionarna i romantična tradicija\nŽil-Vilijam Goldnadel, desničarski pravnik i polemičar, smatra da korijeni antisarkozizma leže u javnoj kulturi koja i dalje naginje ka ljevici.\n„To je ta stara tradicija, revolucionarna i romantična – koja prezire sve što miriše na novac ili privilegije.”\nKatrin Naj, Sarkozijeva biografkinja, misli da je predsjednik izuzetno loš u komunikaciji i da je žrtva vatrenog temperamenta.\n„Nikad ne iskoristi svoje uspjehe, mijenja temu svakog dana, ljudi sjutra zaborave šta je rekao juče, on pomućuje mozak,“ izjavila je za „Njujork tajms“.\n„On ima neke dobre ideje i narod kaže da moramo reformisati državu u svijetu surove konkurentnosti.\nMeđutim, Sarkozi ispašta zbog svog ponašanja, manira – uvijek u žurbi pokušava da riješi problem – a Francuzima se to nije svidjelo,“ rekao je Kristijan Malar, analitičar koji radi za francusku televiziju.\nPisac Andre Berkof, autor djela „Hajka na Sarkoa”, smatra da Francuzi ne vole Sarkozija jer im je rekao neke neprijatne istine.\n„Francuzi su bili srećni dok su imali za predsjednika Miterana ili Širaka, lidere koji su pothranjivali njihovo postrevolucionarno vjerovanje da su oni neka vrsta izabranog naroda za koji ne važe uobičajena ekonomska pravila”, ocijenio je Berkof.\tAutor: Angelina Šofranac\nObjavljeno: 20.04.2012 22:11


Zakerberg profitirao tokom pandemije uvećavši svoje bogatstvo na 87,8 milijardi dolara – Bankar.rs\nHome/ANALIZE/Zakerberg profitirao tokom pandemije uvećavši svoje bogatstvo na 87,8 milijardi dolara\nZakerberg profitirao tokom pandemije uvećavši svoje bogatstvo na 87,8 milijardi dolara\nDirektor i osnivač Fejsbuka Mark Zakerberg napredovao je na Blumbergovoj listi milijardera, prelazeći bogataše poput Bernarda Arnoa, generalnog direktora francuskog lanca luksuzne robe LVMH ili Vorena Bafeta, direktora kompanije Berkšire Hatavej.\nNakon što je i sam najavljivao da bi Fejsbuk mogao profitirati od rada od kuće usled pandemije korona virusa, to se i desilo. Blumbergov indeks sada procenjuje Zakerbergovo bogatstvo na 87,8 milijardi dolara, dok Arnovo iznosi 81,1 milijardu dolara, a Bafetovo 68,9 milijardi dolara, prenosi Business Insider.\nPre godinu dana Blumbergova lista izgledala je drugačije. Zakerbergovo bogatstvo u maju 2019. procenjeno je na 72,5 milijardi dolara, Arnovo na 89,6 milijardi dolara i Bafetovo na 83,5 milijardi dolara.\nDo pre mjesec dana i Bafett i Arno su imali veće bogatstvo od direktora Fejsbuka, ali situacija se promenila zbog uticaja pandemije korona virusa na njihovo poslovanje. Neto bogatstvo Zakerberga u aprilu je bilo 68,1 milijardu dolara, a danas već 87,8 milijardi dolara, piše Klix.ba.\n“Rad na daljinu će nam pružiti priliku da unapredimo neke od važnih budućih tehnologija na kojima radimo. Puno toga što smo do sada uradili i radimo pomaže ljudima da komuniciraju i da se osećaju povezano, uprkos tome što nisu fizički zajedno”, kazao je Zakerberg u svom online obraćanju.\nDirektor Amazona Džef Bezos i osnivač Majkrosofta Bil Gejts i dalje su najbogatiji ljudi na svetu.\nFejsbuk Mark Zakerberg Najbogatiji\nCene nafte na svetskim tržištima porasle i prošle sedmice\nProsečna plata u Srbiji u martu 59.681 dinar


U susret prvom memorijalu „Vesna Volentirov“ za rukometašice - Portal Moj Bečej - Bečejske opštine iz ugla građana!\nU susret prvom memorijalu „Vesna Volentirov“ za rukometašice\nEkipu iz sedamdesetih godina prošlog veka sa klupe su vodili Češljarovi, otac Dragan i sin Dubravko\nVeć duže vremena prisutna ideja rukometnog entuzijaste Pere Bašića, najzad, će se pretvoriti u stvarnost. Reč je o Memorijalu „Vesna Volentirov“, čiji će „prvenac“ biti svojevrsno druženje bečejskih rukometašica 30. septembra.\n-Prvobitno je bila ideja da pozovemo u goste ekipe sa kojima smo imali prisne odnose, Ade i Žablja, ali smo se, u međuvremenu, dogovorili da „prvenac“ bude druženje nekoliko generacija s kojima je igrala Vesna, koja je 2010. godine, na žalost svih nas, u 45. godini prerano otišla sa životne scene. Ako sve protekne u željenom ambijentu, naredne godine ćemo organizovati prigodan turnir s prijateljskim klubovima. Naravno, ni ovogodišnje druženje neće biti bez utakmice, jer će devojke odigrati utakmicu između sebe i onda nastaviti druženje na „trećem poluvremenu“, rekao nam je Pera Bašić.\nBečejke je početkom devedesetih sa klupe vodio jedini ovdašnji „zlatni“ olimpijac Čedomir Bugarski sa Perom Bašićem\nPrema sadašnjim informacijama, očekuje se dolazak između 30 i 35 bivših rukometašica Bečeja, koje će se poslednjeg septembarskog dana okupiti u ovdašnjem „hramu sportova“ oko 17 sati. Istina je da su mnoge svoje utakmice zajedno s Vesnom Volentirov na golu igrale u dvorištu DTV Partizan na betonskom terenu, ali ima i onih koje su vojevale na parketu sportskog centra „Mladost“. Ima i ljubitelja sporta, rukometa posebno, koji se sećaju odbrana Vesne Volentirov i poteza njenih saigračica, pa će i oni, najverovatnije, s radošću ispratiti Momorijal sa tribina sportske dvorane pod krovom sportskog centra kraj Tise.\nU vreme trenera Mihalja Pintera devedesetih i pehari su bili dostižni\n-Mi smo oduvek bili mali klub, iako je bilo i zapaženih rezultata, pa smo opstajali zahvaljujući nesebičnoj pomoći sa strane. Tako je i sada. Pripomogli su nam mnogi, počev od Sportskog saveza opštine Bečej, preko DDOR Novi Sad, Apoteke „Higija“, JVP „Srednja Bačka“, „Hand komerca“… Zahvaljujući ljudima dobre volje, akterke će utakmicu na terenu provesti u dresovima s Vesninim likom, a kasnije ćemo nastaviti druženje u nekom ugostiteljskom objektu, zadavoljan je što će se njegova ideja pretočiti u delo Pera Bašić.


KO ĆE NAPASTI ZVEZDU? Ovo je Partizanov tim koji juri poslednju šansu za spas sezone! - Informer\nTrener Partizana Aleksandar Stanojević je pred večiti derbi sa Crvenom zvezdom (nedelja, 17.00, B92/Arena sport 1) poručio da je pobeda jedina opcija\nNije lako prognozirati startnih 11 crno-belih, s obzirom na to da je poslednjih dana prelaznog roka stiglo nekoliko pojačanja. Jedno je sigurno, Aleksandar Stanojević će pulenima Dejana Stankovića suprotstaviti tim koji dosad nije imao priliku da igra zajedno.\nNa golu će sigurno biti Vladimir Stojković, a biće mu ovo 20. derbi u dresu Partizana. Na desnoj strani odbrane biće Aleksandar Miljković, a uz njega na štoperu najverovatnije povratnik u redove crno-belih Svetozar Marković.\nNepoznanica je ko će na mesto drugog štopera, pored Markovića, mogao bi biti Maki Banjak ili Bojan Ostojić. Uz levu aut-liniju treba očekivati da meč počne Slobodan Urošević pre povratnika Ivana Obradovića.\nSaša Zdjelar je siguran na sredini terena, dok bi njegov partner mogao da bude Bibars Natho, mada reprezentativna pauza nije pomogla Partizanu. Nema sumnje da je Izraelac umoran posle tri meča u nacionalnom timu u samo sedam dana, ali posle povrede Aleksandra Šćekića.\nMeč bi trebalo da počnu Filip Stevanović, kao i Takuma Asano i povratnik Miloš Jojić. Od starta će verovatno krenuti Sejduba Suma, mada ne bi bilo iznenađenje ni da uđe sa klupe, znao je tako opasno da zabriljira. Takođe, Filip Holender koji se minulih dana pridružio crno-belima, će šansu da “oseti” derbi dobiti sa klupe.\nNije na odmet pomenuti da Žan-Kristof Bajbek možda neće biti ni u protokolu, jer nije dovoljno spreman, a svakako jedan od petorice stranaca neće moći da učestvuje u derbiju zbog ograničenja na četiri takva igrača.\nFudbal sport Aleksandar Stanojević FK Partizan Partizan derbi večiti derbi FK Crvena zvezda Zvezda navijači grobari Delije


Potpisan Protokol o saradnji Porezne uprave FBiH i Uprave policije MUP TK-a – Ministarstvo unutrašnjih poslova Tuzlanskog kantona\nPress, Vijesti Objavljeno: 19 jun u 14:08\nU zgradi Kantonalnog poreznog ureda Tuzla, danas 19.6.2019.godine upriličeno je potpisivanje Protokola o međusobnoj saradnji Porezne uprave Federacije BiH i Uprave policije Ministarstva unutrašnjih poslova Tuzlanskog kantona. Protokol o međusobnoj saradnji su potpisali vršilac dužnosti direktora Porezne uprave Federacije BiH Šerif Isović i direktor Uprave policije Ministarstva unutrašnjih poslova Tuzlanskog kantona Dževad Korman.\nVršilac dužnosti direktora Porezne uprave Federacije BiH Šerif Isović je izrazio zadovoljstvo potpisanim Protokolom, koji predstavlja nastavak jako dobre saradnje navedenih institucija, te zahvalio policiji Tuzlanskog kantona na dosadašnjoj saradnji. „Vjerujem da ćemo i u narednom periodu imati još bolju saradnju, te da će upravo ta saradnja i sinergija koju Uprava nastoji razvijati, ne samo sa policijom nego sa svim strukturama, uključujući i medije, u konačnici imati jedan veliki efekat u smislu plaćanja javnih prihoda. Mi smo u protekle tri godine imali najveći rast prihoda u regionu“ – kazao je v.d. direktora Porezne uprave FBiH Šerif Isović.\n„Želim da naglasim da naša saradnja traje već duže vrijeme i u proteklom periodu je bila jako uspješna, a potpisivanjem ovog Protokola je formalizovana i konkretizovana. Mi smo na ovaj način konkretizovali naše zajedničke aktivnosti, a sve s ciljem suzbijanja sive ekonomije, kao i efikasnije i ekonomičnije naplate javnih prihoda. MUP TK-a, odnosno Uprava policije će i u narednom periodu osigurati neophodnu pomoć za izvršenje svih poreznih aktivnosti, posebno u slučajevima obavljanja inspekcijskog nadzora onih poreznih obveznika kod kojih je to neophodno“ – kazao je u svom obraćanju medijima direktor Uprave policije MUP TK-a Dževad Korman.


12.05.2021. / 10:59\nBEČ – Tržište krijumčarenja migranata na Zapadnom Balkanu vrijedi najmanje 50 miliona evra godišnje, navedeno je u novom izvještaju Globalne inicijative protiv transnacionalnog organizovanog kriminala. Iako je to znatno manje od zarade u jeku humanitarne krize 2015. godine, izvještaj pokazuje da je tržište za krijumčarenje migranata kroz region još uvijek veliko, uprkos naporima da se zatvori Balkanska ruta.\nFoto: Global Initiative/Pierre Crom/Getty Images\nU izvještaju „Aktuelne cijene: Analiza tokova ljudi, droge i novca na Zapadnom Balkanu” pružaju se detaljne informacije o cijenama i rutama krijumčarenja migranata i droge u regionu.\nKoristeći detaljne mape i analize, utvrđene su ključne ulazne i izlazne geografske tačke za krijumčarenje migranata kroz Zapadni Balkan, kao i lokacije koje služe kao čvorišta za trgovinu drogom ili tržišta droge. Čini se da pandemija Kovid-19 nije značajno omela nedozvoljene tokove.\nNovi trendovi na regionalnom tržištu droga ukazuju da je povećana kultivacija kanabisa (posebno u zatvorenom prostoru) u zemljama osim Albanije, poput Bosne i Hercegovine, Severne Makedonije i Srbije, da je veliki protok kanabisa sa Zapadnog Balkana u Bugarsku, snažan priliv kokaina iz nekoliko pravaca, uključujući Hrvatsku, Grčku i crnomorske luke u Bugarskoj i Rumuniji, te uvećana proizvodnja, ali i konzumiranje sintetičkih droga.\n„Mnoga identifikovana žarišta u ovom izveštaju, koja se najčešće nalaze u pograničnim oblastima, su polikriminalna. Odnosno, istovremeno su prisutne različite kriminalne aktivnosti, uključujući ilegalnu trgovinu droge i pranje novca, uz krijumčarenje migranata. Iako su ove lokacije dobro poznate, male su zapljene droga – izuzev kanabisa – ili su rijetka hapšenja glavnih kriminalaca što sugeriše da postoji „ekonomija zaštite” koja dopušta i zarađuje od postojećeg stanja stvari“, navedeno je u saopštenju Globalne inicijative protiv transnacionalnog organizovanog kriminala.\nIzveštaj zaključuje da tokovi ljudi, droge i novca kroz Zapadni Balkan nisu prave linije poput vektora na mapi.\n„Oni se kreću, često na malim udaljenostima, različitim putevima u zavisnosti od prepreka i prilika”, kaže Volter Kemp, jedan od autora izveštaja.\n„Osobama koje trguju ljudima, krijumčare ili peru novac privlačan je region zbog niskih rizika da pređu preko granica ili koriste preduzeća i bankarske sisteme. Većina transakcija u kriminalnom „podzemlju” ne bi bila moguća bez saradnika na vrhu”.\nIzveštaj takođe razmatra sektore i žarišta pranja novca. Na primjer, relativno mala količina novca pere se u firmama koje više posluju gotovinom, poput restorana, pekara, kafića, barova, klubova, hotela, suvenirnica, benzinskih pumpi, taksi kompanija, sportskih klubova, piljara i kompanija za iznajmljivanje. Veći novac se sliva u građevinsku industriju i nekretnine, kockanje i turizam.\n„Upadljivo je koliko malo nadležne institucije ili znaju ili žele da podijele podatke o cijenama narkotika, njihovoj čistoći, zapljenama i navikama potrošnje, kao i o pranju novca”, kaže jedan od autora izveštaja Rudžero Skaturo.\n„Za javne politike koje bi bile zasnovane na činjenicama, potrebno je više javno dostupnih informacija – ne samo na nacionalnom nivou, već i u žarišnim tačkama i na regionalnom nivou.”\nOvaj izvještaj je treći u trilogiji izvještaja o „žarištima” organizovanog kriminala na Zapadnom Balkanu. Prethodni su „Žarišta organizovanog kriminala na Zapadnom Balkanu: Lokalne slabosti u regionalnom kontekstu” iz 2019, kao i „Transnacionalna hobotnica: Globalna žarišta organizovanog kriminala sa Zapadnog Balkana” iz 2020. godine.\nTagovi: Globalna inicijativa protiv transnacionalnog organizovanog kriminalamigrantipranje novca\nSIPA: Prošle godine u BiH „oprano“ 11 miliona maraka\n15.01.2022 | 14:28


POS štampači - Profesional\nPOS štampači etiketa, prodaja, servis i održavanje\nŠtampači etiketa (POS štampači) – termalni printeri etiketa i barkod nalepnica su prateća oprema elektronskih i ditialnih vaga. Ovi uređaji su neophodni u maloprodajnim objektima koji žele brz i efikasan rad sa što manje grešaka u prodaji (kao posledice ljudskog faktora).\nNamena štampača etiketa\nŠtampači su predvidjeni za štampanje ili samo etiketa sa barkod oznakama ili sa barkod oznakama i težinskim podacima sa obračunom cene.\nSa ostalim uredjajima u maloprodajnom sistemu se povezuju ili USB kablom ili RS232 konektorom. Kvalitet i veliki izbor radnih mogućnosti ukazuju da su naši štampači najbolji izbor za vas. Posebno je važno to što su brzi, laki za upotrebu, pouzdani, nisu podložni kvaru, a imaju i odlične garancije.\nSa stanovišta vaših finasija, dobro je to što su cene povoljne i kupovina isplativa!


HISTORIJSKI LET: Pompeo otputovao iz Izraela u Sudan "prvim direktnim i zvaničnim letom" između dvije zemlje! - GlobalCir\nDržavni sekretar SAD-a Majk Pompeo otputovao je jutros iz Izraela za Sudan “prvim direktnim zvaničnim letom” iz Tel Aviva u Kartum.\nTo je drugi dan Popmeovog obilaska Bliskog istoka u cilju normalizacije odnosa jevrejske države i arapskih zemalja. Izrael i Sudan nemaju diplomatske odnose i avion Majka Pompea, u slučaju da negdje usput ne sleti, jeste prvi zvaničan direktan let, rekli su američki zvaničnici.\nNa međunarodnom aerodromu Ben Gurion kraj Tel Aviva jedan izraelski zvaničnik je rekao Pompeu da je to historijski let.\nPompeo se u ponedjeljak sastao s premijerom Izraela Benjaminom Netanjahuom, a danas će se u Kartumu sastati sa premijerom Abdulahom Hamdokom i generalom Abdel Fatahom al Burhanom.\nOčekuje se da će “izraziti podršku produbljenju izraelsko-sudanskih odnosa” i “tranziciji” u toj zemlji poslije tri decenije autokratije predsjednika Omara al Bašira.\nPošto je 13. augusta objavljen sporazum o normalizaciji odnosa između Ujedinjenih Arapskih Emirata (UAE) i Izraela, Pompeo pokušava da ubijedi druge arapske zemlje da se približe jevrejskoj državi.\nU februaru ove godine poslije sastanka sa sudanskim generalom Abdel Fatahom al Burhanom u Ugandi, Netanjahu je rekao da je pristao “da počne saradnja koja će dovesti do normalizacije odnosa dvije zemlje”, ali je Vlada Sudana tada porekla da se razgovaralo o normalizaciji. Prošle nedjelje su sudanske vlasti stvorile konfuziju kontradiktornim izjavama o postojanju kontakata s Izraelom.\nPortparol Ministarstva spoljnih poslova Sudana je hvalio odluku Emirata i rekao da “nema razloga za nastavak neprijateljstva između Sudana i Izraela”. Te njegove riječi izraelski lideri su pozdravili, ali je nekoliko sati kasnije ministar spoljnih poslova Sudana Omar Kamaredin kritikovao svog portparola rekavši da o pitanju odnosa s Izraelom Vlada Sudana nikada nije diskutovala.\nPoslije šestodnevnog rata 1967. godine kada je Izrael osvojio Zapadnu obalu i istočni Jerusalim, većina arapskih lidera se sastala u Kartumu da usvoji rezoluciju “tri ne”: ne miru s Izraelom, ne priznanju Izraela i ne pregovorima sa jevrejskom državom.


A. J. 5. decembra 2020. 03:18\nNajnovije istraživanje otkriva da je volan u automobilu čak četiri puta prljaviji od daske WC šolje u javnom toaletu.\nAnketa koju je sproveo američki sajt CarRentals.com među 1.000 vozača u SAD pokazala je da njih 32 odsto svoj automobil pere iznutra samo jednom godišnje.\nPeškire verovatno perete pogrešno: Samo ovako će ostati mekani zauvek\nOno što je takođe zabrinjavajuće je da je najčešća vrsta bekterije koja je pronađena na volanu stafilokoka, koja je inače uzročnik trovanja hranom, ali i kožnih infekcija. Među pronađenim bakterijama je i Propionibacterium, odgovorna za razne upale i infekcije kod čoveka.\nNajčešći uzročnik pojave bakterija u automobilu je – hrana. Zbog našeg načina života u pokretu, često smo prinuđeni da nešto prezalogajimo u kabini automobila, a sva ta hrana ne završi samo u našim ustima i stomaku.


MEI - Aktuelnosti - J. Joksimović: Zdravstveni radnici pod teretom, osnaživanje važno za Srbiju\nJ. Joksimović: Zdravstveni radnici pod teretom, osnaživanje važno za Srbiju\n15. jul 2020. | Beograd\nMinistar za evropske integracije Jadranka Joksimović izjavila je danas da će potpisani ugovor sa EU o angažovanju 200 dodatnih zdravstvenih radnika omogućiti osnaživanje ljudskih kapaciteta našeg zdravstvenog sistema navodeći da je to u ovom trenutku Srbiji veoma potrebno i važno.\nJoksimović je prilikom onlajn obraćanja kazala da je trenutak nažalost takav da potpisivanje predstavlja jedan od važnijih događaja u kontinuiranoj podršci EU Srbiji od početka pandemije i istakla da su zdravstveni radnici pod ogromnim teretom.\nKako kaže, rade pod izuzetno teškim okolnostima, ne samo zbog broja ljudi koji su zaraženi, već i zato što se saživljavaju sa problemima drugih, a i svakodnevno su izloženi riziku.\n„Moramo da se fokusiramo i pomognemo i u tom smislu jačanje zdravstvenih kapaciteta Srbije“, naglasila je Joksimović.\nPrema njenim rečima, Ministarstvo zdravlja je sredinom juna na inicijativu EU, koja se interesovala šta je to što još može da uradi, uputilo zahtev za finansijsku pomoć za dodatna angažovanja na određeno vreme zdravstvenih timova koji bi pomagali tamo gde je najpotrebnije.\nKako je istakla, 3. jula je stigao i formalni odgovor kojim su potvrdili da Srbija može da izdvoji milion evra iz IPA 2018. Ministarstvo za evropske integracije je u saradnji sa Delegacijom EU u Srbiji još ranije identifikovalo neutrošena sredstva iz prethodnih IPA alokacija koja mogu biti namenjena raznim vidovima borbe protiv Kovid-19.\n„Tih milion evra, nakon razgovora koje će obaviti stručnjaci iz našeg Instituta Batut, Evropske komisije i UNOPS-a, odrediće angažman za oko 200 ljudi koji će biti koncipirani tako da pripadaju takozvanim zdravstvenim timovima, u kojima će biti jedan lekar, dva sanitetska inženjera i jedan administrativni radnik“, pojasnila je.\nZahvalila se šefu Delegacije Semu Fabriciju na njegovom ličnom angažovanju, kao i Delegaciji EU u Srbiji i gospođi Mikeli Telatin iz UNOPS-a, koji su Srbiji pomagali da i prvu fazu pandemije još u martu i aprilu na što bolji način prevaziđe.\nIstakla je da je svesrdna pomoć EU u nabavci opreme, odnosno prvenstveno sredstava za nabavku opreme koja je u zemlju prošle nedelje celokupno dopremljena, puno značila i da je dodatno osnažila naš zdravstveni sistem.\n„Međutim, ono što vidimo je da pandemija ne jenjava ni u Srbiji, ni u Evropi, ni u svetu tako da nalaže kontinuirani oprez, odgovornost, ali i kontinuiranu saradnju i razmenu informacija sa svim našim partnerima, posebno sa EU, koja je i u prethodnim godinama pomogla da osnažimo naš zdravstveni sistem“, kazala je Joksimović.\nPodsećajući na pomoć EU tokom cele pandemije, Joksimović je kazala da je tokom marta i aprila lično sa Fabricijem, Oliverom Varheijem i ljudima iz Vlade Srbije radila danonoćno posvećeno na tome da nabave što više sredstva od kojih je nabavljena neophodna oprema.\nKako kaže, i Srbija je pomogla zemljama EU koliko je mogla i podsetila na pomoć Italiji, kao i zemljama regiona.\n„Ali, pandemija još uvek traje i moramo da pokažemo kontinuirano odgovornost, oprez, ali i saradnju“, navodi ministar.\nZahvaljujući se u ime Vlade Srbije na izvanredno značajnoj donaciji i sredstvima za jačanje ljudskih kapaciteta, Joksimović je kazala da je današnje potpisivanje još jedan od dokaza solidarnosti EU sa Srbijom.\n„Kao i našeg odgovornog i posvećenog rada i na evropskom putu, ali pre svega u ovom trenutku na zaštiti javnog zdravlja i zdravlja građana Srbije“, dodala je Joksimović.


RIZIK PO ZDRAVLJE RADNIKA KOJI SU SVAKODNEVNO IZLOŽENI BPA IZ FISKALNIH RAČUNA\n16. novembar 2017. 08:48:45\tPročitano 1718 puta\nStudija o proceni rizika po zdravlje ljudi koju je uradila Evropska agencija za hemikalije (ECHA) u decembru 2015. godine, kao nadležni organ za hemikalije na nivou EU ističe da postoji značajan rizik po zdravlje ljudi koji su na svom radnom mestu svakodnevno izloženi BPA iz fiskalnih računa, kao što su zaposleni na kasama u trgovinskim lancima, naročito trudnice, jer se efekat BPA može ispoljiti na razvoj ploda ili u kasnijim periodima razvoja deteta, kao što je period adolescencije ili reproduktivni period.\nU ovoj Studiji o proceni rizika od bisfenola A dermalnim kontaktom iz termalnog papira korišćen je deterministički i probabilistički model, kao i biomonitoring ispitivanja opšte populacije, kao i kasirki u supermarketima, dakle na radnom mestu. Komitet za procenu rizika ECHA je došao do zaključka da je u svim modelima scenarija izloženosti rizik za opštu populaciju kontrolisan (Risk Characterization Ratios, RCR<1), dok rizik za zaposlene na radnom mestu nije adekvatno kontrolisan, s obzirom da je RCR >1 (RCR=2).\nUpravo ova studija, odnosno zaključak o riziku za zaposlene, predstavlja i osnov za donošenje zabrane, odnosno ograničenja stavljanja u promet termalnog papira ukoliko sadrži bisfenol A u koncentraciji jednakoj ili većoj od 0,02 masenih procenata. Odluka Evropske komisije o ovoj zabrani, odnosno ograničenju je stupila na snagu u EU 12.12.2016 sa rokom primene od 2. januara 2020.godine.\nRepublika Srbija do sada nije preuzela ovu uredbu u domaće zakonodavstvo, ali se to prema izjavi nadležnog organa za hemikalije, očekuje u toku sledeće godine.\nImajući u vidu da na evropskom tržištu postoje snabdevači termalnog papira koji ne sadrže ovu hemikaliju, kampanjom TOKSIČNI RAČUN želimo da apelujemo na institucije u državnom i javnom sektoru, kao i na kompanije u privatnom sektoru, naročito na trgovačke lance da zamene ovaj proizvod bezbednijom alternativom bez bisfenola A kako bi doprineli očuvanju zdravlja zaposlenih, pre svega radnika na kasi, ali i svih građana Srbije.\nViše iz ove kategorije « "Cipiripi" sa ukusom gume Evro pada, marže skaču »


Krešendo (2019) - Cinemax Srbija\nRežiser: Dror Zahavi\t 2019 | 107 minuta\nKad svetski poznati dirigent pokuša da okupi izraelsko-palestinski orkestar, potrebne su sve njegove veštine i resursi da prevaziđe neslogu i navede ih da sviraju u harmoniji, što na kraju dovede do napete i emotive završnice.\nKad svetski poznati dirigent Eduard Spork prihvati da oformi izraelsko-palestinski omladinski orkestar, ubrzo upadne u buru nerešivih problema. Pošto su odrastali u ratu, opresiji ili neprestanom riziku od terorističkih napada, mladi muzičari sa obe strane su daleko od mogućnosti da oforme ekipu. Poređani iza najboljih violinista – emancipovane Palestinke Lajle i zgodnog Izraelca Rona – oni čine dve strane sa dubokim međusobnim nepoverenjem, kako na pozornici, tako i van nje. Hoće li Spork uspeti da navede mlade ljude da zaborave na svoju mržnju barem na tri nedelje do koncerta? Međutim, uporedo sa prvim tračkom nade, politički protivnici orkestra im pokažu koliko su jaki...


Paddy Ashdown: BiH prva država u regionu koja će u vlastitim sudskim institucijama početi s procesuiranjem slučajeva ratnih zločina\nVisoki predstavnik za BiH Paddy Ashdown izjavio je kako je od danas BiH prva država u regionu koja je dobila potvrdu od Haškog tribunala da će u vlastitim sudskim institucijama početi s procesuiranjem slučajeva ratnih zločina počinjenih na njenoj teritoriji.\nNajavivši skori početak procesa prebacivanja slučajeva ratnih zločina iz Haškog tribunala u BiH,VP informirao je javnost da je BiH danas uputila odgovor Haškom tribunalu kojim potvrđuje uspostavljanje svih pravnih i institucionalnih uvjeta kako bi se ratni zločini mogli procesuirati u BiH.\nOvu je činjenicu Ashdown je ocijenio kao pravi ogroman korak BiH na putu ka njenoj suverenoj državnosti.\nVisoki predstavnik za BiH Paddy Ashdown upozorio je danas vlasti RS-a da će opet morati poduzeti određene sankcije, ukoliko uskoro ne dođe do vidljivog napretka u njihovoj saradnji s Haškim tribunalom.\nRS ponovo propušta da izvrši svoje obaveze prema Haškom tribunalu. Vrijeme ističe i ako NATO u aprilu odbije pristup BiH u Partnerstvo za mir onda će biti daljih sankcija, tvrdi Visoki predstavnik.\nU zvaničnoj posjeti BiH, boravio je danas i ministar vanjskih poslova Italije, Đanfranko Finni.\nMinistar Finni je nakon susreta sa ministrom vanjskih poslova BiH, Mladenom Ivanićem, izjavio da cijeni odlučnost BiH da u potpunosti surađuje sa Haškim Tribunalom. Teme razgovora dvojice minsitara u prvom su se redu odnosile na situaciju u regionu, te bilateralne odnose BiH i Italije.\nMinistar Fini je naglasio da podrška Italije Bosni i Hercegovini nije samo izraz prijateljstva i dobrote, nego je i određeni nacionalni interes Italije. On je naglasio da Italija podržava cijelu regiju Balkana zato što je to strateško područje i za Italiju i Evropu.


Njujorški muslimani skupili potpise podrške mijanmarskim muslimanima – Minber\nkol. 20, 2012 at 9:35 pm\nNjujorški muslimani skupili potpise podrške mijanmarskim muslimanima\nEgipatsko muftijstvo saopštilo je da su u New Yorku od muslimana prikupili 10 hiljada potpisa kojima traže od SAD-a da izvrše pritisak na mijanmarsku vladu kad je u pitanju prestanak nasilja nad muslimanima u toj zemlji.\nU saopštenju Egipatskog muftijstva navodi se da je savjetnik muftije Ibrahim Necm, nakon što je predvodio bajram-namaz u New Yorku, od vjernika prikupio deset hiljada potpisa za podršku Rohingya muslimanima iz pokrajine Arakan u Mijanmaru.\n“Muslimani koji žive u New Yorku imaju puno mogućnosti i mogu pomoći u rješavanju islamskih problema”, navodi se u saopštenju, u kojem je dodato da je nasilje koje se provodi nad Rohingya muslimanima u Arakanu “mrlja čovječanstva”.\nU toku ove sedmice, prikupljeni potpisi biće predati generalnom sekretaru Ujedinjenih nacija Ban Ki-moonu i Ministarstvu vanjskih poslova SAD-a, navedeno je u saopštenju.\nU nasilju kojem su Rohingya muslimani u Arakanu izloženi proteklih mjeseci veliki broj ljudi izgubilo je život, a desetine hiljada je protjerano.\nMirovna misija UN-a zvanično napustila Siriju\nTurska ne može da primi više od 100.000 izbjeglica


HomeRegionRaković: Krivokapić iz Temeljnog ugovora izbacio istorijski kontinuitet SPC\nCrnogorski premijer Zdravko Krivokapić je iz „svog” novog predloga Temeljnog ugovora izbacio činjenicu o istorijskom kontinuitetu Srpske pravoslavne crkve u Crnoj Gori, izjavio je istoričar Aleksandar Raković.\n„Krivokapić očito ima nameru da potpiše Temeljni ugovor sa Srpskom pravoslavnom crkvom kao institucijom koja je u Crnoj Gori prisutna od vremena Kraljevine SHS, a ne od 1219. kada je Sveti Sava osnovao Zetsku episkopiju”, rekao je Raković za Pink, prenosi Tanjug.\nJedan od lidera Demokratskog fronta Andrija Mandić je sve u vezi sa novim Krivokapićevim Temeljnim ugovorom ocenio „velikom prevarom”.\n„Desilo se nešto što nismo verovali da bi moglo da se desi tim pre što su nas uveravali da je Krivokapić sigurna ruka za potpisivanje Temeljnog ugovora i donošenje izmenjenog zakona o slobodi veroispovesti”, reka je Mandić i dodao da je upravo zbog toga pokrenut proces promena u Crnoj Gori.\n„Ovo je velika škola za srpski narod, političare, ali i one koji su predložili Krivokapića za nosioca izborne liste|, rekao je Mandić.


Galeb Group » Sistem tehničke zaštite\nList/Grid\tSistem tehničke zaštite\nSubscribe to Sistem tehničke zaštite\nSektor sistema zaštite i video nadzora ima cilj da svojim klijentima pruži rešenja za najkompleksnije zahteve iz oblasti videonadzornih sistema, protivpožarnih i protivprovalnih sistema, kao i sistema za kontrolu pristupa i evidenciju radnog vremena.\nVideonadzorni sistemi, bilo da rade kao samostalne celine ili kao deo složenih sistema zaštite, predstavljaju važnu kariku u sigurnosti klijenata. Stoga im se posvecuje posebna pažnja od projekta, preko izbora najkvalitetnije opreme, pa do izvodenja i puštanja u rad. Ispunjavaju se zahtevi kupca, od onih gde je potrebno samo utvrditi necije prisustvo, pa do onih najzahtevniih, gde se traži prepoznavanje registarskih tablica ili lica osobe koja je snimljena. U skladu sa tim zahtevima, projektuju se sistemi za svakog pojedinacnog korisnika tako da optimalno zadovolje sve potrebe.\nProtivpožarni sistemi se koriste za ranu detekciju požara. S obzirom na važnost sistema protivpožarne zaštite, kupcu se nudi kvalitetan servis i održavanje. Protivprovalni sistemi imaju zadatak da izvrše dojavu u slucaju povrede šticenog prostora. Sistemi se projektuju tako da korisniku pruže maksimalan komfor i sigurnost.\nSistemi za kontrolu pristupa i evidenciju radnog vremena se sastoje od citaca beskontaktnih kartica, registracionih terminala, kontrolera i komunikacijskih konzola i specijalizovanog softvera koji adekvatno prati sve potrebne podatke. Kontrola pristupa i evid. radnog vremena\n„Galeb Group“ je svoju ponudu sistema za kontrolu pristupa i evidenciju radnog vremena bazirao na opremi slovenačkog proizvođača „Jantar“. Sistemi se sastoje od čitača beskontaktnih kartica, registracionih terminala, kontrolera i… dalje / more… »\nKao i protivpožarni sistemi mogu biti konvencionalni – prostor se deli na zone i pri aktivaciji se može utvrditi koja je zona povređena, i adresabilne gde je moguće utvrditi koji… dalje / more… »\nKoriste se za ranu detekciju požara. Mogu biti konvencionalni – vrše dojavu po zonama, ili adresabilni kod kojih se svakom javljaču dodeljuje adresa i u slučaju požara sa tačno zna… dalje / more… »\nZahtevi pri videonadzornih sistema su veoma različiti, od onih gde je potrebno samo utvrditi nečije prisustvo, pa do onih najzahtevniih gde se traži prepoznavanje registarskih tablica ili lica osobe koja… dalje / more… »


Aktuelno / Štampa / Prva konferencija Međunarodnog društva za mahunarke\nObjavljeno 10.05.2013. na Gde Investirati/Tanjug\nDatum: 10.05.2013.Izvor: Gde Investirati/Tanjug\nMeđunarodno društvo za mahunarke održava svoju prvu konferenciju u Novom Sadu, uz više od 250 učesnika iz 38 zemalja.\nPomoćnik ministra prosvete, nauke i tehnološkog razvoja Srbije, Ivica Radović, otvorio je danas u novosadskom Hotelu „Park“ konferenciju čiji je domaćin Institut za ratarstvo i povrtarstvo Novi Sad.\n„Ovako veliki odziv na Konferenciju svedoči o snažnoj promociji istraživanja mahunarki u Srbiji pred svetskom naučno-istraživačkom zajednicom“, otvarajući Konferenciju kazao je Ivica Radović.\nVršilac dužnosti direktora Instituta za ratarstvo i povrtarstvo Jagor Miladinović izjavio je za Tanjug da je veliki problem proizvodnje dovoljnih količina proteinskog hraniva biljnog porekla, i da je cilj\nove konferencije da se iznađu načini za povećanje njegove proizvodnje. On je kazao da su leguminoze (mahunarke) pre svega namenjene ishrani stoke jer sadrže esencijalne aminokiseline kojih nema u mesu.\n„Mahunarke su dobre i za ljudsku ishranu i za ishranu stoke, a razvojem njihove proizvodnje inteziviraće se i stočarska proizvodnja pre svega u Srbiji, pa i u zemljama u okruženju“, naglasio je Jagor Miladinović.\nKonferencija traje tri dana tokom kojih će biti održano 12 sesija sa ukupno 14 plenarnih predavanja i 50 usmenih izlaganja među kojima i 11 izlaganja od strane istraživača iz Srbije.


Golman Radničkog Ivan Kostić - 829 minuta bez primljenog gola | Pirot vesti\nPočetna/Sport/Golman Radničkog Ivan Kostić – 829 minuta bez primljenog gola\nGolman Radničkog Ivan Kostić mogao bi da obori nacionalne rekorde kada je reč o broju minuta bez primljenog gola jer se njegova mreža nije zatresla neverovatnih 829 minuta. Rekord Srbije drži Mladen Božović iz Partizana sa 916 minuta. Drugi na rang listi je nekadašnji golman Obilića Nenad Lukić čija je mreža mirovala 13 minuta manje, tako da je Kostić vrlo blizu istorijskog uspeha i obaranju rekorda. Poređenja radi, legendarni golman Partizana Ivica Kralj uspeo je da ne primi gol 840 minuta i do 1998. držao je rekord po broju minuta bez primljenog gola.\nKostić je i danas protiv odlične ekipe OFK Beograda uspeo da sačuva mrežu. Naravno, za to je zaslužan kompletan tim, koga nacionalni mediji, ne bez razloga, nazivaju Malim Juventusom, upravo zbog izuzetno malog broja primljenih golova i pobeda “po italijanskom sistemu”. Pogledajte foto-galeriju sa današnje utakmice.\n-Nismo razmišljali o tome, nego da cela ekipa igra odlično i da pobeđujemo iz kola i kola, a ovaj rezultat od 829 minuta bez primljenog gola je došao sam po sebi i to je pokazatelj dobrih igara cele ekipe-kazao je Pirotskim vestima golman Kostić.\nFudbaleri pozdravljaju Pirgose koji su došli u Beograd da bodre svoje pulene\n"45 minuta muzike" - Humanitarni koncert za pomoć…\nMiljenik Piroćanaca - humani ulični muzičar Ivan…\ngolman istaknuto ivan kostić pirot\nU hali “Kej” u toku Finalni Međuregionalni juniorski turnir\nNove medalje za gimnastičare, Mila Đurić “srebrna”, Emilija Nikolić “zlatna” a Milica Aleksić brona


Novosađani proslavili osvajanje Kupa Srbije (VIDEO) - Soskanal\n» Novosađani proslavili osvajanje Kupa Srbije (VIDEO)\nObjavio Bojan Đokić 08/05/2014 - 23:28\nNovosađani proslavili osvajanje Kupa Srbije (VIDEO)\nFudbaleri novosadske Vojvodine večeras su zajedno sa navijačima na platou ispred Spensa proslavili osvajanje Kupa Srbije, prvog u stogodišnjoj istoriji kluba.\nNa mesto slavlja fudbaleri i članovi uprave Vojvodine stigli su u otvorenom autobusu kojim su krenuli iz svoje baze na Veterniku - Fudbalskog centra "Vujadin Boškov", praćeni kolonom automobila pristalica novosadskih crveno - belih.\nNa platou je bila postavljena bina, a nakon što su se na nju ispeli svi fudbaleri i članovi stučnog štaba usledio je vatromet praćen bakljadom navijača, koji su bili postrojeni na spoljašnjem delu severne tribine stadiona "Karađorđe".\nVrhunac slavlja protekao je uz zvuke, među navijačima Vojvodine vrlo popularne navijačke pesme novosadskog benda Garavi sokak "Ćiribu ćiriba igra Voša ko Barsa", da bi se uz trubače slavlje sa platoa Spensa prenelo na novosadske kafiće i restorane.\nVojvodina je u sredu uveče u finalnoj utakmici Kupa Srbije u Beogradu pobedila branioca trofeja Jagodinu sa 2:0.\nSNIMAK RTV VOJVODINA\nVideo of zFBF0VALXYQ


Zaista nam je zadovoljstvo da već sedmu godinu sarađujemo. Razviti osećaj pripadnosti nije lako, uspešno ste se "uvukli" u naše poslovanje kao pouzdan partner na koga uvek možemo da računamo.\nSanofi aventis grupa\nPrevodilačka strana je, najkraće rečeno, merna jedinica na osnovu koje se obračunava kolika će iznositi na kraju, puna cena kompletnog prevedenog materijala. U svakom momentu kada shvatite da Vam je potreban prevod, nekog zvaničnog dokumenta ili bilo kog drugog teksta, potrebno je da se obratite prevodilačkoj agenciji.\nPostoje dva kriterijuma na osnovu kojih birate prevodilačku agenciju sa kojom ćete saradjivati. Osim kvaliteta dobijenog prevoda, većinu ljudi zanima i sama cena usluge. Svaka prevodilačka agencija većinom sama formira cenu pruženih usluga ali sve prevodilačke agencije formiraju cene na osnovu količine prevedenog materijala a merna jedinica je u stvari količina prevodilačkih strana.\nJedna prevodilačka strana sadrži 1800 kompjuterski obračunatih karaktera sa razmacima. Najlakši način da proverite broj karaktera u dokumentu je da koristite alat “Word Count” koji se nalazi u programu “Microsoft Word”. Podatak da 1800 kompjuterski obračunatih karaktera sa razmacima čini jednu prevodilačku stranu je univerzalan u Srbiji.\nIako, naravno, treba voditi računa o ceni pružene usluge, kvalitet je ono sto mora da bude primaran faktor kada birate prevodilačku agenciju čije ćete usluge da koristite. Ako agencija održava visok standard kvaliteta a pri tom realno naplaćuje svoje usluge, imate pun pogodak. Sve ovo možete dobiti bez mnogo lutanja pozivajući Worldwide Translations na 011 2120 968.


Cavusoglu: Trump Erdoganu obećao da SAD više neće naoružavati YPG\nTurska je izvor nade za ugnjetene i napaćene\nU Zagrebu počeo InterCool Fest - festival za upoznavanje azilanata\nU BiH se i dalje traga za više od 7.000 osoba\nU Podgorici održan protest protiv Trumpove odluke o Jerusalemu\nHrvatska: Tolerancijom i dijalogom protiv huliganizma\nIstočni Jerusalem: U protestima Poginuo Palestinac\nMevlut Cavusoglu, turski ministar vanjskih poslova, izjavio da je američki predsjednik Donald Trump u razgovoru s predsjednikom Turske Recepom Tayyipom Erdoganom rekao da SAD više neće naoružavati terorističku organizaciju YPG\nnaslovnica > Turska, dnevni naslovi 24.11.2017 Yusuf Hatip Ankara\nANKARA (AA) - Mevlut Cavusoglu, turski ministar vanjskih poslova, izjavio je da je američki predsjednik Donald Trump u razgovoru s predsjednikom Turske Recepom Tayyipom Erdoganom rekao da SAD više neće naoružavati terorističku organizaciju YPG, javlja Anadolu Agency (AA).\n"Gospodin Trump je izdao jasnu naredbu nakon koje YPG više neće naoružavati. Ustvari, jasno je kazao i kako je trebalo ranije okončati ovu glupost", rekao je Cavusoglu na konferenciji za medije nakon sastanka u Ankari s Leonardom She Okitunduom, ministrom vanjskih poslova i regionalnih integracija Demokratske Republike Kongo.\nNa pitanje novinara o razgovoru Erdogana i Trumpa, Cavusoglu je istakao da je turski predsjednik američkog lidera informisao i o Samitu u Sočiju.\n"Predsjednik Erdogan je tokom razgovora Trumpu prenio informacije u vezi sa Samitom. Ustvari, u vezi s pitanjem Sirije, odnosno u vezi s pitanjima koja se odnose na političko rješenje, podudaraju se stavovi Rusije i SAD-a, kao i naši stavovi s američkim. Naravno, postoje i pitanja oko kojih se ne slažemo", kazao je Cavusoglu.\nNa kraju je dodao i kako je Erdogan Trumpu kazao da YPG ne treba učestvovati na sastanku o sirijskoj krizi u Sočiju.\nPodsjetimo, Erdogan i Trump obavili su u petak telefonski razgovor, tokom kojeg je bilo govora o bilateralnim odnosima, Samitu u Sočiju, krizi u Siriji te drugim regionalnim pitanjima.\nŠarović i Ljajić potpisali protokol o uklanjanju barijera u trgovini Srbije i BiH\nKonkretan dokaz uplitanja FETO-a u tursko pravosuđe: Gulen naredio oslobađanje svojih sljedbenika\nMcMaster ispravio izjavu: Čvrsto vjerujem u snažno savezništvo s Turskom


NSinfo: Novosadsko BIG dečije leto na preko 30 lokacija u gradu\nNovosadsko BIG dečije leto na preko 30 lokacija u gradu\nprisustvovao je otvaranju „8. Novosadskog BIG dečijeg leta“ koje se održava od 24. juna do 31. avgusta. Manifestaciju organizuje Dečiji kulturni centar „Deci na dar“ uz podršku Grada Novog Sada, Pokrajinskog sekretarijata za kulturu, Pokrajinskog sekretarijata za obrazovanje i tržnog centra „BIG“.\n- Počev od danas, pa sve do kraja letnjeg školskog raspusta, naši najmlađi sugrađani, od tri do 14 godina, biće u prilici da na veoma zanimlјiv, sadržajan i edukativan način provedu leto, odlučivši se za neki od 270 kreativno- edukativnih i sportsko-rekreativnih programa, na preko 30 lokacija u gradu. Veliko mi je zadovolјstvo što sam danas mogu da se družim sa decom, koja su svetla budućnost našeg grada, Vojvodine i Srbije, a na svima nama je da im na ovakve i slične načine omogućimo lepo i bezbrižno odrastanje i pravilno životno usmerenje - rekao je Aleksandar Petrović.\nU okviru svečanog otvaranja publika je imala priliku da prisustvuje programu za decu i roditelјe koji su priredile članice Plesnog kluba „Partizan 2“, hor „Do re mi“, mali glumci, pevači iz „Kulturnog skloništa“ i novosadski kapueristi, a prisutni su mogli i da se pridruže bazaru kreativnih radionica na kom su predstavlјene sve institucije i organizacije koje su pripremile letnje programe za decu.\nUlaz na sve programe manifestacije biće besplatan, a slogan je ,,Kada kazalјke krenu unatraške” povodom odluke Evropske unije koja je 2018. proglasila Evropskom godinom kulturnog nasleđa. Program ovogodišnje manifestacije obuhvata niz kreativno-edukativnih i sportsko-rekreativnih radionica za decu različitog uzrasta, uz učešće brojnih obrazovnih institucija i organizacija, a dostupan je i na sajtu www.decinadar.org\n... big, manifestacija, Novi Sad


Znaci da ćeš se udati za svog sadašnjeg dečka - Page 2 of 3 - WANNABE MAGAZINE\nOn ne prestaje da te privlači\nFizička privlačnost među vama jaka je i postojana. Sigurno postoje periodi kad sta manje zainteresovani, ili suviše zauzeti pa nemate dovoljno vremena za maženje i telesnu ljubav, ali svaki put kad se nađeš u njegovom zagrljaju, kad osetiš njegove ruke i miris, kad ga poljubiš – spremna si da mu se predaš, privlačan ti je i želiš ga.\nSa njim možeš sve da rešiš bez svađe\nČak i ako si veoma temperamentna i imaš “kratak fitilj” i ne oklevaš da se suprotstavljaš, braniš svoj stav i svađaš, sa njim se u tom smislu osećaš kao probušen balon. Uopšte nemaš taj naboj i nemaš potrebu da braniš svoje stavove ili napadaš njegove – jedino što osećaš je potreba da ga što bolje razumeš, da se prilagodiš i pronađeš kompromis za svaki nesporazum.\nOsećaš da si mu zaista dragocena\nOn ti kaže da si nešto najbolje što mu se dogodilo u životu i ti znaš da je to istina, jer te on tretira kao najveću dragocenost. Nežan je i brižan prema tebi i pored njega se osećaš sigurno i zaštićeno.


Vesti, 17.02.2017, 08:30 AM\nYahoo je ponovo počeo da obaveštava korisnike da postoji mogućnost da su hakeri pristupali njihovim nalozima. Veruje se da su hakeri umesto lozinki za pristup nalozima koristili falsifikovane kolačiće.\nOvo je otkriveno još u novembru prošle godine, ali je vest o tome ostala nezapažena jer je kompanija u septembru i decembru prošle godine obelodanila dva velika inicidenta u kojima je kompromitovano ukupno milijardu i po naloga.\nIstraga koju je sprovela kompanija je pokazala da su se kolačići koristili 2015. ili 2016. za pristup nalozima korisnika. Yahoo je povezao neke od tih napada sa hakerima za koje se veruje da su odgovorni za krađu podataka o kojoj je kompanija obavestila javnost 22. septembra prošle godine. Veruje se da su ovi napadači delovali pod pokroviteljstvom neke države.\nKolačići su poništeni, a Yahooovi sistemi ojačani tako da se zaštite od sličnih napada u budućnosti.\nTehnički detalji napada su za sad nepoznati, ali izgleda da je Yahoo imao ozbiljne probleme sa autentifikacijom i mehanizmima upravljanja sesijama.\nKorisnicima se savetuje da pregledaju aktivnosti svojih profila, da budu oprezni u komunikacijama u kojima se od njih traže lične informacije ili u kojima se šalju na stranice na kojima se od njih traže privatni podaci. Treba izbegavati linkove i atačmente kako bi se sprečile infekcije malverima i napadi ransomwarea.\nYahoo savetuje korisnicima da počnu da koriste Yahoo Account Key, koji u suštini pretvara telefon u lozinku. Svaki put kada se prijavljuju na svoj nalog, umesto da unose lozinku, korisnici će videti obaveštenje na ekranu svog telefona, tako da mogu da omoguće ili spreče pristup nalogu. Ovo je novi način za prijavljivanje koji zamenjuje dvofaktornu autentifikaciju.\nPitanje je samo zašto Yahoo nije pre obavestio o ovome svoje korisnike i zbog čega je kompanija čekala do februara ako se za incident znalo mesecima.\nDrugi problem je činjenica da korisnici mogu da pregledaju istoriju aktivnosti svojih Yahoo naloga samo za period od 30 dana.


U Partizanu zadovoljni, nude pomoć Zvezdi - Soskanal\n» U Partizanu zadovoljni, nude pomoć Zvezdi\nObjavio Bojan Pavlović 05/01/2018 - 19:28\nŽelim da istaknem, u svojstvu šefa pravnog tima koji je radio na argumentaciji FK Partizan pred Disciplinskom komisijom UEFA, veliko zadovoljstvo usled odluke koja je naš klub oslobodila od odgovornosti.\nU pravu postoji jedan pravni standard koji insistira na tome da se ne sme doneti osuđujuća presuda ukoliko ne postoji SIGURNOST VAN SVAKE RAZUMNE SUMNJE u nečiju odgovornost. Još je u drevnom Rimu to načelo definisano kao IN DUBIO PRO REO – ako nema dovoljno dokaza u nečiju krivicu, taj se mora osloboditi od odgovornosti!\nNaš pravni tim je izuzetno skrupulozno, argumentovano i sa velikom pažnjom pripremio pisano izjašnjenje koje su članovi Disciplinske komisije, uprkos vrlo zlonamernim optužbama od strane češkog delegata (čiji su sunarodnici naredni protivnik FK Partizan u šesnaestini finala Lige Evrope) umeli da prepoznaju i usvoje našu vrlo složenu pravnu argumentaciju koju smo im predočili.\nOvo je drugi put da naš pravni tim, (koji čine nas poznati advokat Zoran Damjanović i Milorad Nikolić, pravnik u FK Partizan) izlazi trijumfalno iz gotovo nemogućih pravnih situacija pred organima UEFA.\nMi se nismo obazirali na deo domaće javnosti koja se zlurado i potcenjivački pitala kako je moguće da Partizan stalno biva kažnjavan pored pravnog tima koji ga zastupa, što podseća na pitanje kako li je, na primer, svojevremeno, Gavrilo Princip mogao biti osuđen, kada ga je branio vrsni advokat Rudolf Cisler?\nOvo je poruka i našim navijačima da ne izlažu naš pravni tim nemogućim zadacima jer smo već na granici pravničkih i profesionalnih mogućnosti.\nIzražavam i žaljenje zbog kazne našim rivalima, budući da smo svesni da je interes srpskog fudbala da oba naša kluba budu u poziciji da se na najbolji način bore za uspeh, pa, sledstevno najavama da će uloziti žalbu na ovu odluku, nudimo iskusnu pravnu pomoć koja se već pokazala kao delotvorna u organima UEFA.


RTS :: Vučić: Svi su saglasni sa spuštanjem cenzusa, ništa od bojkota\nPolitika Vučić: Svi su saglasni sa spuštanjem cenzusa, ništa od bojkota\nutorak, 14. jan 2020, 13:38 -> 19:49\nSvi u Srbiji su saglasni da treba sniziti izborni cenzus i zbog tog predloga srećni su svi osim ljudi u SNS-u, rekao je predsednik Aleksandar Vučić.\nPredsednik je rekao da je on mislio da je dijalog sa opozicijom vođen da bi oni učestvovali na izborima, a oni su, primećuje, u stvari "vodili dijalog da bismo mi bili budale".\n"Okej, mi smo budale, vi ste pametni i ne učestvujete na izborima. Pustite ljude koji učestvuju na izborima, koji će, saglasno potrebama, da određuju izborne uslove", rekao je predsednik nakon obilaska obrenovačke fabrike "Meita".\nSvi ti zakoni se suštinski mnogo više odnose na izbore nego to da li će biti cenzus smanjen sa pet na tri odsto, dodao je Vučić.\nKaže da je suština to da je "njima jasno da od bojkota nema ništa" i da će biti više stranaka koje će da čuvaju svoju poziciju u parlamentu umesto da upadaju sa testerama na RTS.\nKomentarišući medijske navode da je nekadašnji šef Verifikacione misije OEBS-a na Kosovu Vilijam Voker stigao u Prištinu "da formira vladu", Vučić je rekao: "Nema ništa, Vilijame, od ta tvoja ćorava posla."\nPredsednik je poručio da crnogorske vlasti o spornom Zakonu o slobodi veroispovesti treba da razgovaraju sa predstavnicima Srpske pravoslavne crkve, čije je sedište u Beogradu, a ne sa predstavnicima Mitropolije crnogorsko-primorske.\n"Crnogoroske vlasti uvek govore o Mitropoliji crnogorsko-primorskoj. Razgovor mora da se vodi sa SPC. Da li će SPC da odredi jednu svoju mitropoliju ili nekoliko eparhija ili će to da bude neko drugi... ali Mitropolija crnogorsko-primorska nije neka posebna mitropolija", poručio je Vučić.\n"Kad neko upuca poznatog biznismena, i svi znamo ko ga je upucao, imamo na snimku ko je, a biznismen dođe na suđenje i kaže da ne zna ko je... A onda mi taj biznismen šalje 50 poruka: ej, Vučiću, nemoj da se desi da taj ne bude osuđen maksimalno. Kako da bude osuđen kad ti nećeš da kažeš ko je pucao u tebe?", naveo je predsednik.\nI sve nam je tako u zemlji, rekao je Vučić.\n"Sav teret, sve odluke, mora da prihvati Vučić, a mi ćemo svi samo da tražimo od države, i da trljamo ruke, a ti, Vučiću, preuzmi sav rizik na sebe... Iz kože bih iskočio ponekad", rekao je Vučić.\nNije, kaže, u stanju da komentariše ono što radi Sergej Trifunović koji, kaže, i ne razmišlja o procentima, već u "nekim drugim kategorijama".\n(sreda, 15. jan 2020, 11:26) - anonymous [neregistrovani]\n(sreda, 15. jan 2020, 11:06) - anonymous [neregistrovani]\n(utorak, 14. jan 2020, 22:34) - miki [neregistrovani]\n(utorak, 14. jan 2020, 22:32) - anonymous [neregistrovani]\n(utorak, 14. jan 2020, 20:04) - anonymous [neregistrovani]\n(utorak, 14. jan 2020, 18:22) - anonymousБоки [neregistrovani]\n(utorak, 14. jan 2020, 17:14) - anonymous [neregistrovani]\n(utorak, 14. jan 2020, 16:01) - anonymous [neregistrovani]\n(utorak, 14. jan 2020, 15:12) - anonymous [neregistrovani]


januar 2021 - Tim 42\nOd admin 26/01/2021 0\nPacijent ima pravo na poštovanje svog vremena. Po pravilu medicinsku meru bi trebalo pružiti odmah kada to pacijent zahteva. Ukoliko za to ne postoje uslovi, on/ona ima pravo na zakazivanje pregleda u najkraćem mogućem roku. Ukoliko pacijent nije mogao da bude primljen na pregled, zdravstvena ustanova je dužna da na lekarskom uputu upiše i pečatom […]\nOd admin 22/01/2021 0\nPacijent sa malim šansama za izlečenje ima pravo na olakšavanje patnje i bola, što podrazumeva terapiju bola i palijativno zbrinjavanje. Ovo pravo treba da doprinese manjoj patnji pacijenata, većem dostojanstvu i kvalitetu života. Palijativno zbrinjavanje podrazumeva brigu o pacijentu ali i podršku njegovoj porodici od trenutka uspostavljanja dijagnoze do kraja perioda žalosti zbog gubitka člana […]\nOd admin 19/01/2021 0\nPacijent ima pravo da na sopstvenu odgovornost napusti stacionarnu zdravstvenu ustanovu (npr. opštu bolnicu). O nameri napuštanja pacijent je dužan da dâ pismenu izjavu. Ako ovu izjavu ne dâ, podatak o napuštanju bez najave zdravstveni radnik će upisati u medicinsku dokumentaciju. U slučaju da dete ili lice lišeno poslovne spobonosti želi da napusti ustanovu u […]\nOd admin 14/01/2021 0\nKao posebno istaknuto pravo u Zakonu o pravima pacijenata je pravo deteta u stacionarnim zdravstvenim ustanovama (npr. opštoj bolnici). Dete do navršenih 15 godina života: ima pravo da bude smešteno na bolničko lečenje u pratnji jednog od roditelja, usvojitelja ili staratelja, uvek kada je to moguće; ima pravo na posete; ima pravo na igru, rekreaciju […]\nOd admin 06/01/2021 0\nTrenutno aktuelna ispitivanja vakcine za suzbijanje virusa i globalne pandemije podrazumevaju učešće građana i građanki u fazi finalnih testiranja. Sva lica koja su svojevoljno pristala na medicinsko istraživanje, kliničkom ispitivanju lekova ili medicinskih sredstava imaju određena prava u tom procesu: istraživanje može se preduzimati samo uz pristanak pacijenta koji on daje u pisanom obliku; pre […]\nOd admin 05/01/2021 0\nPodaci o zdravstvenom stanju, odnosno podaci iz medicinske dokumentacije, spadaju u podatke o ličnosti i predstavljaju naročito osetljive podatke o ličnosti pacijenta. Zbog toga su ove podatke dužni da čuvaju svi zdravstveni radnici, odnosno zdravstveni saradnici, kao i druga lica zaposlena u zdravstvenim ustanovama, privatnoj praksi, organizaciji obaveznog zdravstvenog osiguranja (Republički fond za zdravstveno osiguranje) […]


Dan online - Ekonomija: Letjeli avioni, kapali milioni - 2020-12-26\nEkonomija MONTENEGROERLAJNZ OBUSTAVIO SAOBRAĆAJ 26 GODINA NAKON OSNIVANJA\nIvan Brajović - Foto: SRDJAN BOLJEVIC Letjeli avioni, kapali milioni Montenegroerlajnz je sinoć realizovao poslednji let i od danas je saobraćaj obustavljen. Tu kompaniju su vodili politički kadrovi, od kojih većina nije imala nikakve veze sa avio-industijom, država je godinama nezakonito pomagala preduzeće, a rezultat svega je gubitak od preko 100 miliona eura\nMontenegroerlajnz (MA) od danas obustavlja planirani saobraćaj. Sinoćni let Beograd – Podgorica bio je poslednji koji je ta kompanija, osnovana 1994. godine, realizovala. Prvi let su realizovali 7. maja 1997. godine na liniji Podgorica – Bari.\n– Usled novonastale okolnosti koja se odnosi na odluku Vlade da u daljem periodu neće podržati postojanje nacionalne avio-kompanije, procijenili smo da je u pitanju novi rizik koji MA ne može da prihvati. Ovim obavještavamo da od 26. decembra u cjelosti obustavljamo planirani saobraćaj. Bezbjednost putnika, posade i vazduhoplova je prioritet kompanije od osnivanja pa do danas. Koliko god bi nastavak rada od par narednih dana mogao biti od pomoći našim putnicima da stignu na svoja odredišta, obavezni smo da ne odstupimo od procedura koje vazduhoplovstvo poznaje. Tokom 26 godina poslovanja Montenegroerlajnz je uspio da preveze preko 10 miliona putnika bezbjedno i to je dostignuće koje niko nikada neće moći da ospori – poručili su sinoć iz MA.\nTo je krajnji epilog odluke koju je donijela nova Vlada na čelu sa Zdravkom Krivokapićem i rezultat svega nezakonitog što je rađeno u državnom avio-preduzeću, koje su mahom vodili partijski kadrovi DPS-a, SD, SDP-a i BS-a.\nU kompaniji je od osnivanja pa do 2013. godine prvi čovjek bio Zoran Đurišić. On je čak istovremeno u jednom periodu obavljao funkciju predsjednika borda direktora i izvršnog direktora, što je suprotno zakonu i što je DRI utvrdila u jedinom dosadašnjem izvještaju o reviziji poslovanja MA.\nNjega je na toj poziciji naslijedila Daliborka Pejović, koja je visoko pozicionirana u DPS-u. Na toj poziciji je provela nepune četiri godine, kada je na čelo kompanije došao Nikola Vukićević, dotadašnji pomoćnik ministra finansija. On je na toj poziciji i sada.\nU bordu direktora MA su poslednje dvije i po decenije bili partijski kadrovi poput Jusufa Kalamperovića, Ivana Brajovića, Džavida Šabovića, Ranka Krivokapića, Predraga Nenezića, Izeta Bralića, Tufika Bojadžića, Rifata Rastodera, Almira Rebronje. U bordu su bili čak i istoričar Živko Andrijašević, zatim Predrag Marković, sin bivšeg premijera Duška Markovića, Andrijana Vukotić, bivša novinarka i tadašnja savjetnica premijera Mila Đukanovića. U bordu je nekoliko godina bio i Miodrag Ivanović, jedan od optuženih u aferi „Telekom”. Kada su u pitanju izvršni direktori, tu funkciju je najduže obavljao Živko Banjević, u dva mandata. On je prije nekoliko mjeseci otišao iz kompanije. Kompanija MA je bila pod nadležnošću Ministarstva saobraćaja koje su poslednjih desetak godina vodili Andrija Lompar, Ivan Brajović i Osman Nurković.\nUpravo ove partije, DPS, SD, SDP i BS su najglasniji kritičari odluke Vlade da više ne pomaže MA. Ministar kapitalnih investicija Mladen Bojanić je u četvrtak kazao da država nema nijedno zakonsko rješenje da spasi MA, dok je prethodna vlast godinama nezakonito pomagala MA i to sa ukupno oko 100 miliona eura. Samo po osnovu Zakona o konsolidaciji, koji je stopiran 3. septembra, data su 43 miliona, dok je godinama unazad na godišnjem nivou u MA protivzakonito ulagano od pet do 10 miliona eura. Predsjednik Savjeta Agencije za zaštitu konkurencije je u četvrtak kazao da nakon 2012. godine, kada su dobili 35 miliona pomoći, MA nije smio da dobija pomoć od države do 2022. godine.\nKonsultantska kuća Fideliti konsalting je juče navela da je rezultat vođenja MA od strane istih ljudi koji sada liju krokodilske suze za tom kompanijom negativan kapital od 58 miliona, dug od 100 miliona, neplaćeni porezi i doprinosi na plate zbog čega radnici ne mogu u penziju, 100 miliona gubitaka.\n– Revizor je konstatovao da mu se ne dostavljaju papiri o trošenju desetina miliona eura državnih para. U zvaničnim izvještajima menadžment priznaje da je MA nesolventna kompanija, bivši izvršni direktor dobija duple otpremine. Takođe, prema izvještaju Deloita iz decembra 2019, povjerioci su mogli naplatiti samo pet odsto potraživanja, a zakon koji je usvojen bez saglasnosti Agencije za zaštitu konkurencije im je omogućio 100 posto naplatu duga. Takođe, sudski troškovi koji se kreću do 20 miliona eura, a nigdje nisu evidentirani – napisali su iz Fidelitija.\nPredsjednik PzP-a Nebojša Medojević je kazao da će gašenje MA državu i poreske obveznike koštati stotine miliona eura.\n– Dužnost nove Vlade nije samo da konstatuje gubitke i dugove, nego da pokrene krivične prijave protiv odgovornih lica u kompaniji, ako postoji osnov sumnje da je neko štetnim ugovorima sa elementima korupcije oštetio kompaniju, pa samim tim i budžet države i opljačkao poreske obveznike – istakao je Medojević i dodao da je stav nove Vlade „ko je jamio jamio” i „nema revanšizma” pogrešan i veoma opasan.\n– Neko mora biti i krivično odgovoran za pljačku kompanije i države. Upravljačke strukture u MA je postavljala i kontrolisala Vlada. Krivičnu odgovornost moraju snositi i svi predsjednici Vlade i ministri saobraćaja koji su u ime poreskih obveznika trošili narodne pare za javašluke i korupciju i lično bogaćenje upravljačkih struktura – ističe Medojević.\nMontenegroerlajnz je, naglašava on, opljačkan i to su radili konkretni ljudi, konkretnim odlukama.\n– Oni moraju krivično odgovarati i pare koje su opljačkali moraju vratiti državi i narodu. Vlada apostola neka pokrene krivične postupke protiv bivših premijera, resornih ministara i upravljačkih struktura MA zbog pljačke kompanije i države – poručio je Medojević.\nBivši premijer Duško Marković (DPS) je kazao da je Vlada olako i neozbiljno likvidirala državnu kompaniju, crnogorski nacionalni i ekonomski brend.\n– Kada su gotovo sve zemlje Evropske unije (EU) zbog značaja za njihove ekonomije i dostupnost, u uslovima pandemije i nezapamćene ekonomske krize, učinile napor i spasile svoje avio-prevoznike koji su čak i u privatnom vlasništvu, naša ekspertska pamet je olako i neozbiljno likvidirala državnu kompaniju – naveo je Marković u saopštenju.\nOn je kazao da ta kompanija samo u jednoj sezoni preveze više turista nego što Crna Gora ima stanovnika.\nDoskorašnji ministar saobraćaja Osman Nurković je kazao da će gašenje ostaviti dugoročne posledice na privredu i građane.\nMinistarstvo saobraćaja, koje je vodio Nurković, poslednjih godina je nezakonito pomagalo MA, što je konstatovano u izvještajima DRI i Agencije za zaštitu konkurencije. Niko naravno nije odgovarao zbog toga.\nŠćuric: Likvidacija MA totalni nonsens\nVazduhoplovni analitičar Alen Šćuric smatra da je likvidacija MA najgora moguća opcija i totalni nonsens, te da bi posledice toga mogle biti užasne za Crnu Goru.\n– Nije istina da je gašenje jedina opcija. Restrukturiranje je legalna i legitimna opicija, koju podržava EU i koja je neuporedivo bolje rješenje – rekao je Šćuric za agenciju Mina biznis i dodao da će se gašenjem sve uništiti, piloti razbježati, a stranci uzeti sve što valja.\n– Zašto bi neko zatvarao kompaniju i na to potrošio 50 miliona eura, a onda za osnivanje nove još barem 70 miliona, ako sa 120 miliona može da zadrži postojeću kompaniju koja ima tržište, reputaciju, prava i ugovore, slotove i zaposlene. Takva odluka će uticati na to da Er Srbija poveća broj polazaka na glavnim linijama Crne Gore, iz Podgorice i Tivta prema Beogradu. Onda će pokušati da sa daleko više novca naprave neku minijaturnu kompaniju, koja neće biti ni 20 odsto MA i koja će preuzeti ostatke ostataka – poručuo je Šćuric.\nIstakao je da je potez Vlade ishitren i da je napravljen krajnje nerazumno i potpuno pogrešno, te da je bilo neophodno da se prvo sva prava, poput slotova, kod-šera i ugovora sa nabavljačima i radnicima, te vlasništvo aviona i imovine prebace na novu kompaniju, a onda objavi ukidanje stare.\n– Na taj način bi nova kompanija mogla krenuti sa operacijama doslovno narednog dana – naglasio je on.\nSD predložio zakon za zaštitu Aerodroma i MA\nSocijaldemokrate su predložile zakon o zaštiti strateških nacionalnih interesa u oblasti avio-saobraćaja, s obzirom na to da je avio-dostupnost države od posebnog interesa za život i rad građana, zdravlje stanovništva, razvoj turističke privrede i ekonomsku nezavisnost.\n– U cilju očuvanja jednog od najvrednijih državnih razvojnih resursa, zakonom je definisano da Crna Gora zadržava većinsko vlasništvo u preduzeću Aerodromi Crne Gore. Takođe, zakonom je predviđeno da se ta kompanija ne može valorizovati po modelu koncesije, niti po bilo kojem koji bi doveo u pitanje većinsko vlasništvo države – naveli su u saopštenju.\nTim zakonom se, kako su poručili, zabranjuje i svaka radnja od države koja bi rezultirala likvidacijom MA.\nNezavisni sindikat kabinskog osoblja Montenegroerlajnza obratio se ministrima Mladenu Bojaniću, Milojku Spajiću i Jakovu Milatoviću otvorenim pismom, u kome je naveo da je „šokantno i zabrinjavajuće da 350 zaposlenih u ovom privrednom društvu saznaju putem sredstava javnog informisanja da će ostati bez posla u najkraćem roku”.\nIstakli su da očekuju hitan sastanak sa premijerom i nadležnim ministrima da se dogovori plan i program za zaposlene koji su radili za državnu kompaniju i ostali bez posla preko noći.\nTakođe su naveli da se rješenje nije moglo naći za 15 dana.


KULTURA UŽIVANJA U FINOM VINU - Lux Life luksuzni portal: Moda, Stil, Trendovi, Kolekcije 2014...\nKULTURA UŽIVANJA U FINOM VINU\nBoa dekanter, inspirisan godinom zmije, unikatnog i neobicnog dizajna…\nProteklih godina, Reidel, čuveni proizvođač kristalnih čaša i dekantera, upotrebio je svoju maštu za dizajniranje izvijenih dekantera u raznim oblicima, veličinama i bojama kao pandan različitim vrstama zmija koje se mogu naći u prirodi. Na Ambiente sajmu u Frankfurtu ove godine, Reidel je predstavio svoj novi Boa dekanter, jedinstvenog oblika i funkcije.\nSvojim specifičnim dizajnom, kristalni dekanter Boa, omogućava duplo dekantovanje vina, koje će razviti aromu za samo nekoliko sekundi.\n„S obzirom na to da sam rođen u godini zmije, to mi je poslužilo kao inspiracija za moju fascinaciju ovim misterioznim stvorenjem,“ komentarisao je Maximillian J. Reidel, predsednik Reidel Crystal kompanije, član jedanaeste generacije ove porodice i sin Georga J. Reidela.\n„Kreiram svoje dekantere tako da imaju jednake delove gracioznosti i moći, dok oni, zapravo, predstavljaju funkcionalne proizvode koji poboljšavaju iskustvo uživanja u vinu.“\nReidel je snimio i razigrani, animirani film posvećen Boa i drugim, iz porodice Reidel “zmija”, dekanterima (Mamba i Eva).\n„Ponosan sam što mogu da kažem da ovaj crtani film nije prvi u industriji vina, ali nikada nije rađen pre lansiranja novog proizvoda kristalnih predmeta ovog tipa,“ rekao je Maximillian Reidel.\nPROČITAJTE SLEDEĆI TEKST: LUKSUZNI AKSESOARI ZA KREVET\nALESSI CENA od 99,00 €\nTRUSSARDI CENA 50.920,00 rsd


SAMO VAKCINISANI MOGU U AVION: Nova stvarnost za međunarodne putnike - Naša Borba\nSAMO VAKCINISANI MOGU U AVION: Nova stvarnost za međunarodne putnike\nŠef australijske avio-kompanije „Kvantas“ izjavio je da ta kompanija planira da uslov za ukrcavanje na međunarodne letove bude obavezna vakcinacija putnika, i predviđa da će slična politika biti usvojena širom sveta.\nNa osnovu razgovora sa mojim kolegama iz drugih avio-kompanija širom sveta zaključio sam da će to biti uobičajena praksa.\nGeneralni direktor rekao je da je „Kvantas“ već počeo da utvrđuje da li je neophodno uvesti dvonedeljni karantin putnicima koji stižu u Australiju.\nU oktobru je upozorio da će „Kvantas“ obnoviti letove za Veliku Britaniju i Sjedinjene Države tek kada se vakcina pojavi na tržištu „s obzirom na rasprostranjenost virusa u obe zemlje“.\nPrethodni tekstBRAVO: Kafić u Italiji zabranio razgovor o koroni!\nSledeći tekstOVO SU KANDIDATI ZA PATRIJARHA: Svi hoće Joanikija, Vučić ima drugi plan\nEto 24 novembra, 2020 At 10:56 am\nNebitna informacija, kompanije će menjati svoj stav od slučaja do slučaja.


Šta se događa sa digitalnom imovinom kada vlasnik premine: Bitkoin u zagrobnom životu - Biznis i Finansije\nHome\tTekstoviB&F Plus\tŠta se događa sa digitalnom imovinom kada vlasnik premine: Bitkoin u zagrobnom životu\nŠta se događa sa digitalnom imovinom kada vlasnik premine: Bitkoin u zagrobnom životu\nby bifadmin 2. avgusta 2021.\nZbog toga što su vlasnici digitalne imovine preminuli ne odredivši naslednike, u „virtuelnom čistilištu“ je zaglavljeno samo bitkoina u vrednosti od oko 140 milijardi dolara. Posle iskustva sa korona virusom, i mladi ulagači u kriptovalute, posebno oni koji su dobili decu, sve više se interesuju za mogućnosti da sačine „kripto-testament“. To znači da je na pomolu nova rastuća industrija na finansijskom tržištu, u vidu sve većeg broja digitalnih platformi koje su specijalizovane isključivo za „zagrobni život“ digitalnog novca.\nProcenjuje se da je oko 20% svih bitkoina koji postoje na tržištu „izgubljeno“, što znači da novčanicima koji ih sadrže niko nije pristupio pet i više godina. Izraženo u brojkama, u pitanju je oko 3,7 miliona bitkoina, odnosno čak oko 140 milijardi dolara kapitala koji je „ispario“, pri čemu ovaj iznos ne sadrži druge kriptovalute kojima se trguje. Stručnjaci za digitalne valute smatraju da je najveći deo „izgubljenih“ bitkoina pripadao vlasnicima koji su preminuli, a da nisu imenovali naslednike i omogućili im pristup svojim kripto novčanicima.\nNeki od ovakvih slučajeva su već poznati u javnosti, baš zato što je reč o velikim iznosima. Tako je još 2013. godine, dvadesetšestogodišnji rudar bitkoina Metju Mudi poginuo u avionskoj nesreći, ne ostavivši nikome pristup svojoj digitalnoj imovini koja je vredela na hijade dolara. Njegov otac sve do danas pokušava da povrati ta sredstva.\nJoš je poznatiji primer kada se 2018. godine milijarder Metju Melon predozirao u hotelskoj sobi, gde je i pronađen bez znakova života. Svoje bogatstvo značajno je povećao ulaskom u posao s kriptovalutama, kupovinom i prodajom bitkoina. Postao je globalni ambasador „Ripl Labsa“ 2015. godine i investirao dva miliona dolara u kriptovalutu XRP, a investicija je narasla na milijardu dolara vrednu imovinu. Melon je navodno bio sklonio digitalne ključeve za XPR na skrovištima pod lažnim imenima, na različitim lokacijama širom Sjedinjenih Država. Umro je a da nikome od porodice nije rekao gde se nalaze njegovi digitalni ključevi, pa se za tim lokacijama i dalje traga.\nIste godine neočekivano je preminuo u 30. godini Džerald Koten, osnivač kompanije „Quadriga CX“, najveće kanadske berze za trgovinu kriptovalutama. Zajedno s njim nestao je i novac oko 100.000 korisnika berze, jer je direktor kompanije, koja je trebalo samo da upravlja novcem, jedini znao šifre digitalnih kriptoračuna. Novac je bio bezbedno zaključan u kripto novčanicima. U trenutku njegove smrti u njima su se nalazile kriptovalute u vrednosti od oko 180 miliona kanadskih dolara, odnosno 120 miliona evra, a kako više niko nije mogao da pristupi digitalnom novcu, „Quadriga“ je zatvorena.\nTehno generacije ne veruju tehnologiji\nIstraživanja koja su rađena pre pandemije ukazivala su da uprkos ovakvim primerima, skoro polovina ulagača u kriptovalute uopšte ne razmišlja o „zagrobnom životu“ svoje digitalne imovine. Analitičari su kao glavni razlog navodili činjenicu da je većina investitora mlada, sa starosnim prosekom od 38 godina, odnosno u dobu kada se i dalje prave planovi za život a ne za smrt. Ali posle iskustva sa korona virusom, primetno je da se percepcija menja i da sve više onih koji poseduju digitalnu imovinu razmišlja o načinima kako da je zavešta u nasleđe.\nOvakav trend potvrđuje i Kanađanka Erin Bari, koja je nakon ličnog iskustva sa gubitkom porodične digitalne imovine usled iznenadne smrti njenog ujaka, pokrenula prvu onlajn platformu „Willful“ za nasleđivanje virtuelnog novca. Pored tehničkih, platforma nudi i sve pravne usluge koje se inače koriste kada je reč o regulisanju klasičnog nasledstva, od mogućnosti da vlasnik kriptovaluta ovlasti određenu osobu za pristup sredstvima još tokom njegovog života, pa sve do pisanja testamenta sa vrlo konkretnim uputstvima ko ih nasleđuje, gde se čuvaju i kako može da im se pristupi.\nBari kaže da su nakon izbijanja pandemije doslovno opsednuti mladim investitorima koji se raspituju za ovakve mogućnosti, pre svega oni koji su dobili decu. Zanimljivo je, međutim, da iako je reč o generacijama koje su se „rodile“ sa najsavremenijim digitalnim tehnologijama i mnoge analogne ne znaju ni da koriste – većina insistira da sve poverljive podatke ispiše na hartiji i drži zaključane u sefu u nekoj banci.\nNaizgled paradoksalna nepoverljivost tehno generacija u tehnologiju kada je reč o zaštiti podataka je samo deo njihove šire sumnjičavosti prema drugima, komentariše kanadska preduzetnica svoje iskustvo sa ovom starosnom populacijom. „Bilo je i slučajeva da potencijalni klijenti odustanu bez obzira na sve argumente koje im predočimo, i na kraju priznaju da ne veruju čak ni svojim voljenima, te da će rađe rizikovati da njihova imovina završi u ’virtuelnom čistilištu’, nego da bilo kome otkriju podatke gde je drže“.\nPravni stručnjaci kažu da u slučaju digitalne imovine sumnjičavost koju izražava deo vlasnika nije baš neosnovana. „Staviti privatne kripto ključeve na USB ili komad papira i proslediti ih dalje je postupak koji je preplavljen potencijalnim problemima“, tvrdi Parker F. Tejlor, advokat specijalizovan za imovinsko pravo u konsultantskoj kompaniji „Hughes Hubbard“.\n„Kada je reč o kripto imovini, nema sudskog ili nadzora bilo koje treće strane kao kada novac držite u klasičnim bankama. Zato su rizici od zloupotreba daleko veći, a zbog koncepta blokčejna možete imati velikih problema i oko naizgled banalnih stvari – recimo da promenite advokata ili se predomislite i ovlastite drugu osobu za pristup vašoj imovini“, objašnjava Tejlor.\nNa pomolu nova „pogrebnička“ industrija\nUprkos brojnim nedoumicama, primetno je da u vreme pandemije raste broj platformi koje su specijalizovane upravo za ovaj posao, nudeći kripto investitorima sigurnije alternative za prenos svojih sredstava. Primera radi, „TrustVerse“ koristi veštačku inteligenciju i personalizovane „pametne“ ugovore za čuvanje ključeva i lozinki. „Safe Haven“ omogućava korisnicima da skladište privatne ključeve na blokčejn lancu i postavljaju sopstvene parametre za distribuciju, dok „Clocr“ ima digitalni trezor koji „uništava“ lozinke i distribuira ih na više lokacija.\nPlatforma „Casa“, pak, deli pristup između više ključeva uskladištenih na odvojenim uređajima, a izvršni direktor ove kompanije Nik Nojman kaže da se broj prijavljenih za nivo koji podrazumeva sumu od najmanje pet hiljada dolara godišnje i uključuje protokol nasleđivanja – skoro udvostručio u prvih šest meseci ove godine.\nVećina ovih platformi je usredsređena na bezbednosne protokole koji garantuju siguran prenos privatnih ključeva i podataka o nalogu. Ali zakoni se ne menjaju tako brzo kao tehnologija, pa zato „Coinbase”, “Binance” i druge popularne berze kriptovaluta imaju svoje procedure u slučaju da vlasnik digitalne imovine umre, a koje su vrlo slične procedurama u bankama. Primera radi, da bi „Coinbase“ računu pristupila osoba koja nije vlasnik, ona mora da dostavi potvrdu o smrti vlasnika računa, njegov testament i drugu dokumentaciju, a zatim da sačeka da joj se odobri prenos sredstava.\nAli šta se dešava sa oporezivanjem digitalnog nasledstva? Ono se, na primer, u Sjedinjenim Američkim Državama tretira kao bilo koja druga imovina, što znači da se procenjuje njegova vrednost u vreme smrti vlasnika i da naslednik na svaku sledeću zaradu plaća porez na kapitalnu dobit. Prema važećem saveznom zakonu, bilo koji iznos veći od 11,7 miliona dolara podleže porezu na imovinu od 40%.\nbroj 187/188, jul/avgust 2021.\nVeliki zaokret na kineskom tržištu pametnih telefona\nU 2020. godini 1,6 milijardi zaštitih maski završilo u okeanima


Sasatanak sa delegacijom iz Alžira | Zeleni dijalog\nZelena poslanička grupa · 12/07/2019 · Zeleni dijalog\nSusret sa poslanicima iz Alžira\nČlanovi neformalne Zelene poslaničke grupe sastali su se sa delegacijom Parlamenta Alžira koju predvodi Džafar Noara Sadija u sredu 10. jula 2019. godine u Zgradi narodne skupštine u ullici Kralja Milana.\nSastanak je otvorila koordinatorka Zelene poslaničke grupe narodna poslanica Jasmina Karanac koja je istakla tradicionalno dobre odnose Alžira i Srbije i želju da se ova saradnja neguje i u budućnosti.\nKaranac je naglasila da se prijateljski odnosi Alžira i Srbije vide i u ovoj oblasti kako je tokom prošle godine potpisan Memorandum o razumevanju u oblasti životne sredine, održivog razvoja i obnovljivih izvora energije kojim je omogućena razmena znanja, iskustva i jačanja bilateralnih odnosa. Takođe je istakla da pitanja životne sredine ne poznaju granice i da je zbog toga neophodno da ih reševamo zajedno, tj. globalno.\nKoordinatorka ZPG je navela da je zalaganjima Zelene poslaničke grupe uvedena naplata plastičnih kesa u Srbiji.\nČlanica koordinacionog tima ZPG narodna poslanica Nada Lazić je navela da je fokus ove grupe da se što veći broj poslanika koji nisu profesionalno iz ove oblasti upozna sa politikama zaštite životne sredine. Takođe da članovi ove grupe pokušavaju da osveste Vladu da ova oblast nije samo trošak već mogućnost za zapošljavanje i zaradu.\nČlanica ZPG, Gordana Čomić je istakla da svojim zalaganjima članovi ove grupe žele da ukažu da postoje tehnologije koje koriste ljudskom biću, a nemaju štetnog uticaja po životnu sredinu. „Svojim radom želimo da izgradimo bolji svet za one koji dolaze posle nas.“, istakla je Čomić.\nČlanica ZPG, Dubravka Filipovski je istakla da su tri cilja ove grupe glavna da ovu oblast približe građanima, da se donesu zakoni iz ove oblasti i da ih poslanici kontinuirano nadziru, kao i da se zalažu za više finansijske podrške u oblasti zaštite životne sredine.\nŠefica delegacije Džafar Noara Sadija je istakla da je ovo pitanje goruće na svetskom nivou i da je jako zahvalna što je sada upoznata i sa stanjem u Srbiji. Džafar je govorila o stanju u ovoj oblasti u Alžiru, navela je da ima napretka ali da je saradnja najbitnija kako bi se postiglo više. Alžir je doneo strategiju zaštite životne sredine koja uključuje sve segmente društva. Istakla je veliku podršku radu ZPG i uputila zvaničan poziv na salon reciklaže koji će se održati krajem godine u Alžiru.\nOstali članovi delegacije su istakli da će podržati osnivanje ovakve grupe i u parlamentu Alžira i da bi im podrška u tome od Srbije jako značila.\nSastanku su prisustvovala petočlana delegacija neformalne Zelene poslaničke grupe koju su činile narodne poslanice: Nada Lazić, Jasmina Karanac, , Sonja Pavlović, Dubravka Filipovski i Gordana Čomić.


APEL GRAĐANA CAZINA: Zaustavite divljanje automobilima u centru grada! (FOTO)\nSinoć je u centru Cazina desila se još jedna saobraćajna nesreća, u kojoj na svu sreću nije bilo povrijeđenih. Preko puta Osnovne škole Cazin I, automobil GOLF IV sa slovenskim registarskim oznakama je pri vjerovatno velikoj brzini izgubio kontrolu nad vozilom i zabio se u parkirano vozilo. Kako nezvanično saznajemo, vozač je imao i alkohola u krvi.\nNa ovom mjestu su česte saobraćajne nesreće, a prije par godina se je desila i jedna sa smrtnim iskodom, s toga jedan od građana je reagirao na svom facebook profilu, a podržali su ga i mnogi sugrađani.\nOn apeluje nadležne u općini Cazin da pod hitno stanu u kraj ovom, te predlaže ponovno vraćanje ležećih policajaca na ovu lokaciju.\nPročitajte kompletnu facebook objavu:\nApel Gradskim vlastima, apel stambeno komunalnom fondu Grada Cazina da se što prije spriječi divljanje na gradskim ulicama, da se što prije spriječi još veća nesreća, ili nedaj Bože tragedija sa gašenjem ljudskih života...\nKao građanin ovog nama lijepog grada, moje i Vaše čaršije reagujte dok ne bude kasno...\nReagujte i spriječite ugrožavanje života Vaših i mojih sugrađana, Vaših i mojih komšija, Vaše i moje djece.\nMi građani nekadašnje ulice Hasana Mujezinovića ili novije historije Cazinskih brigada živimo u strahu, grču, strahujući za živote naših porodica, komšija...\nUčinite nas sigurnim, jer kao građani ovog Grada imamo pravo na sigurnost i život bez straha i grča....\nObjavio: Ned, 01/10/2017 - 21:45\n(FOTO+VIDEO) EMOTIVAN DAN ZA ALDINA JACIĆA: Brat Salko stigao u Ankaru